Hafan Penderfyniad - Draft Rights of Way Improvement Plan 2018-2028 (RoWIP\nDraft Rights of Way Improvement Plan 2018-2028 (RoWIP\nTo consult with committee members on the new Rights of Way Improvement Plan 2018-2028 as part of the 3 month statutory consultation.\nCyflwynodd y Prif Swyddog (Cynllunio, yr Amgylchedd a'r Economi) adroddiad ar Gynllun Gwella Hawliau Tramwy newydd 2018-2028 yn rhan o'r ymgynghoriad statudol 3 mis o hyd. Rhoddodd wybodaeth gefndir a dywedodd fod yr ail CGHT hwn yn asesu rhwydwaith 2018 ac yn gwerthuso'r cynnydd a wnaed ers 2008. Mae'r cyd-destun cyfredol (2018) o ran polisi yn cael ei archwilio, meysydd â blaenoriaeth yn cael eu nodi a Datganiad Gweithredu o arddull newydd yn cael ei gyflwyno. Gofynnodd y Prif Swyddog i'r Rheolwr Mynediad a'r Amgylchedd Naturiol gyflwyno'r adroddiad.\nEglurodd y Rheolwr Mynediad a'r Amgylchedd Naturiol fod y CGHT cyntaf wedi nodi sawl maes fel blaenoriaethau allweddol ar gyfer 2008-2018. O'r 22 o dasgau a nodwyd, yr oedd 7 wedi'u cwblhau, neu gynnydd sylweddol wedi'i wneud yn gysylltiedig â hwy, ni chafwyd ond ychydig o gynnydd os o gwbl gyda 7 arall, a bu cynnydd rhannol yn gysylltiedig ag 8 ohonynt. Fodd bynnag, canfuwyd bod y data a gofnodwyd yn anghyson ac weithiau'n brin, gan olygu ei bod hi'n anodd nodi cynnydd mewn rhai meysydd.\nAdroddodd y Rheolwr Mynediad a'r Amgylchedd Naturiol ar y prif ystyriaethau, fel y'u nodwyd yn yr adroddiad. Dywedodd fod llyfryn Polisi a Gweithdrefn eisoes wedi cael ei lunio fel blaenoriaeth. Byddai'r polisïau a'r gweithdrefnau'n cael eu defnyddio'n sail ar gyfer llyfryn a fyddai ar gael i ddefnyddwyr y rhwydwaith Hawliau Tramwy Cyhoeddus ac i dirfeddianwyr er mwyn sicrhau dealltwriaeth eang a thryloywder ynghylch yr hyn y mae Cyngor Sir y Fflint yn ei wneud a'r modd y mae'n mynd ati i wneud hynny.\nCyfeiriodd y Cynghorydd Paul Shotton at y 1800 o lwybrau cyhoeddus unigol a oedd yn ffurfio'r rhwydwaith hawliau tramwy yn 2018, a dywedodd fod rheoli a chynnal a chadw'r rwydwaith yn golygu llawer iawn o waith, gan sôn pa mor bwysig oedd cymorth gwirfoddolwyr yn hynny o beth. Awgrymodd y gallai gwirfoddolwyr gymryd mwy o ran yn y gwaith hwnnw yn y dyfodol. Cydnabu'r Rheolwr Mynediad a'r Amgylchedd Naturiol rôl bwysig gwirfoddolwyr wrth gynorthwyo ceidwaid, a chyfeiriodd hefyd at grwpiau lleol a oedd yn cyflawni gwaith gwirfoddol i gynorthwyo'r gwasanaeth cefn gwlad. Mewn ymateb i'r sylwadau a wnaed gan y Cynghorydd Shotton ynghylch arwyddbyst, esboniodd y Rheolwr Mynediad a'r Amgylchedd Naturiol fod cynnydd pellach wedi'i wneud a'r gwaith yn parhau. Mewn ymateb i gwestiwn arall gan y Cynghorydd Shotton, esboniodd y byddai'r ymgynghoriad ar y Cynllun Gwella Hawliau Tramwy drafft yn dod i ben ym mis Ionawr 2019.\nCyfeiriodd y Cynghorydd Chris Dolphin at dudalen 56 yr adroddiad a'r ffaith bod rhwystrau yn peri anhawster i bobl mewn cadeiriau olwyn trydanol wrth iddynt geisio cael mynediad at Lwybr Arfordir Cymru. Gofynnodd am y camau a gymerwyd i ymdrin â'r broblem hon, a siaradodd am bwysigrwydd cadw rhwystrau ac at broblemau a gafwyd yn y gorffennol mewn mannau penodol. Eglurodd y Rheolwr Mynediad a'r Amgylchedd Naturiol fod safbwynt yr Awdurdod yn gyfreithiol, ond yr oedd yn adolygu ei safbwynt o ran y rhwystrau, ac yn ystyried cynnal ymgynghoriad ehangach ar y mater hwnnw yn y Flwyddyn Newydd. Dywedodd y Cynghorydd Carolyn Thomas fod angen sicrhau mynediad cyfartal i bawb i Lwybr Arfordir Cymru.\nGofynnodd y Cynghorydd David Evans am y newyddion diweddaraf ynghylch y Fforwm Mynediad Lleol. Dywedodd y Rheolwr Mynediad a'r Amgylchedd Naturiol fod y Fforymau Mynediad Lleol yng Nghyngor Sir y Fflint a Chyngor Bwrdeistref Sirol Wrecsam wedi cyfuno i greu fforwm ar y cyd a oedd yn cynnwys 15 o aelodau. Yr oedd yn rhagweld y byddai cyfarfod y Cyd-Fforwm Mynediad Lleol newydd yn cael ei gynnal yn y Flwyddyn Newydd.\nCyfeiriodd y Cynghorydd Owen Thomas at y ffaith bod cynifer o lwybrau cyhoeddus unigol i'w cael, a dywedodd fod llawer o'r llwybrau hynny yn ei Ward nad oeddent yn cael eu defnyddio na'u cynnal a'u cadw. Gofynnodd a ellid gorfodi gwaith cynnal a chadw ac ailystyried yr angen i gadw pob llwyr troed ar agor. Dywedodd y Prif Swyddog (Cynllunio, yr Amgylchedd a'r Economi) fod gan dirfeddianwyr ddyletswydd a chyfrifoldeb i gadw llwybrau troed ar agor. Cyfeiriodd at bwysigrwydd y rhwydwaith hawliau tramwy cyhoeddus fel adnodd gwerthfawr i hyrwyddo ffyrdd iach o fyw, ac o gynnig mynediad yn wirfoddol i gefn gwlad. Dywedodd fod cynllun gweithredu yn cael ei greu er mwyn sicrhau y byddai'r rhwydwaith llwybrau cyhoeddus yn cael ei gynnal a'i gadw yn y dyfodol.\nDywedodd y Cynghorydd Carolyn Thomas y byddai angen dilyn proses gyfreithiol gadarn er mwyn dileu llwybr cyhoeddus nad yw'n cael ei ddefnyddio mwyach, ac ailbwysleisiodd mai dyletswydd a chyfrifoldeb y tirfeddiannwr yw cynnal a chadw llwybr cyhoeddus ar ei dir.\nCododd y Cynghorydd Haydn Bateman gwestiynau ynghylch yr wybodaeth sydd ar gael i reolwyr tir a defnyddwyr llwybrau, ac ynghylch datblygu GIS fel offeryn rheoli a phenderfynu rhagweithiol. Ymatebodd y Rheolwr Mynediad a'r Amgylchedd Naturiol i'r cwestiynau am wybodaeth a hyrwyddo, ac o ran GIS, dywedodd fod pecyn ychwanegol wedi cael ei dreialu a'i ddatblygu, a bod gwaith ar y gweill yn gysylltiedig â hynny.\nRhoddodd yr Arweinydd Tîm - Mynediad, Cynllunio a'r Amgylchedd, y newyddion diweddaraf am y System Rheoli Mynediad i Gefn Gwlad (CAMS), a dywedodd fod trafodaethau eisoes wedi cychwyn â Chynghorau Tref a Chymuned a grwpiau cerdded ynghylch y cynllun. Awgrymodd y Prif Swyddog Cynllunio a'r Amgylchedd y gellid darparu sesiwn wybodaeth am CAMS cyn dechrau un o'r cyfarfodydd nesaf.\nCyfeiriodd y Cynghorydd Veronica Gray at y broblem yn gysylltiedig â'r cyfrifoldeb i gynnal a chadw llwybrau cyhoeddus mewn ardaloedd trefol sy'n croesi'r ffin o'r naill awdurdod lleol i awdurdod arall, gan nodi llwybr cyhoeddus yn ei Ward fel enghraifft. Esboniodd y Rheolwr Mynediad a'r Amgylchedd Naturiol fod yr Awdurdod yn cydweithio'n agos ag awdurdodau lleol eraill yng Nghymru, a chyfeirio at Gyngor Bwrdeistref Sirol Wrecsam a Chyngor Sir Ddinbych fel enghreifftiau. Cytunodd i ymchwilio ymhellach i'r mater a godwyd gan y Cynghorydd Gay, ac ymateb i hynny.\nMynegodd y Cynghorydd Paul Shotton ddiolch i'r Cynghorydd Carolyn Thomas am fod yn bresennol mewn cyfarfod â defnyddwyr cadeiriau olwyn a Fforwm Mynediad Anabledd Sir y Fflint er mwyn ceisio canfod dull o ddatrys y problemau'n gysylltiedig â mynediad i gadeiriau olwyn mwy mewn rhai ardaloedd.\n(a) Y dylid cefnogi'r Cynllun Gwella Hawliau Tramwy drafft a'r llyfryn polisi a gweithdrefnau yn rhan o'r ymgynghoriad tri mis statudol; a\n(b) Cyflwyno adroddiad pellach gerbron y Pwyllgor ym mis Mawrth 2019.\nAwdur yr adroddiad: Andrew Farrow\nDyddiad cyhoeddi: 21/03/2019\nDyddiad y penderfyniad: 27/11/2018\nPenderfynwyd yn y cyfarfod: 27/11/2018 - Pwyllgor Trosolwg a Chraffu yr Amgylchedd\nDraft Rights of Way Improvement Plan 2018-2028 (RoWIP PDF 97 KB\nEnc. 1 for Draft Rights of Way Improvement Plan 2018-2028 (RoWIP PDF 2 MB\nEnc. 2 for Draft Rights of Way Improvement Plan 2018-2028 (RoWIP PDF 513 KB


Mae’r wybodaeth ar y dudalen hon wedi’i theilwra’n benodol ar gyfer pobl sy’n byw yn Sir Benfro.\nOs yw’ch pryderon yn ymwneud â’r gefnogaeth mae’ch plentyn yn ei derbyn, gallwch ofyn am weld polisi’r ysgol ar Anghenion Dysgu Ychwanegol (ADY).\nMae’n bosibl datrys nifer o broblemau yn anffurfiol drwy siarad gyda’r athrawon yn ysgol eich plentyn. Cyn cymryd camau pellach, gwnewch yn siŵr eich bod wedi rhannu eich pryderon. Gweler y dolenni isod am ganllawiau i’r gwahanol fathau o bryderon.\nOs ydych chi eisiau cyngor annibynnol, gallwch ffonio Gwasanaeth Partneriaeth Rhieni Sir Benfro (01437 776354).\nCliciwch ar y dolenni isod i’ch helpu i ddeall ble i fynd am gyngor a gwybodaeth ynghylch:\nY gefnogaeth a ddarperir gan yr ysgol\nY gefnogaeth arbenigol a ddarperir gan yr Awdurdod Lleol\nOs nad ydych wedi datrys eich anghytundeb trwy fynd drwy’r camau a amlinellir uchod, mae gwybodaeth bellach wedi’i chynnwys yng ngweithdrefnau cwyno’r Awdurdod Lleol, y Gwasanaeth Annibynnol Datrys Anghytundebau a Thribiwnlys AAA ac Anableddau Cymru (SENTW).


Moss – Eden permaculture\nRhagfyr 2003 i ddydd Gwener 6fed Ebrill 2012\nRwyf yn ysgrifennu hyn am ddau reswm un i ddathlu cof am Moss a dau i rybuddio unrhyw un nad yw eisoes yn gwybod am y peryglon trogod dal ar gyfer ein ffrindiau anifeiliaid.\nMoss ddaeth i ni fel wrthod o fferm gyfagos yng nghanolbarth Cymru; oedd wedi eu dal yn ôl fel gorau o sbwriel o fam hyrwyddwr ond ofn a ddatblygwyd ar gyfer y defaid oedd i fod i reoli a well i fynd ar ôl ffyn yn hytrach na defaid. Mae hyn yn ei wneud yn berffaith i ni; rydym yn eu hamgylchynu gan ddefaid ac am gael ci na fyddai'n eu trafferthu.\nMoss drodd allan i fod yn llawer mwy na pherffaith daeth yn ffrind gorau bob amser o gwmpas gyda Fiona neu yr wyf yn dibynnu ar pa un oedd yn gweithio yn dawel ac yn fwy gweithredol. Ydych chi erioed wedi barod ar gyfer y antur nesaf neu weithgaredd yn well ganddo i fod gyda ni neu yn agos i ni hyd yn oed os yw hynny'n golygu eistedd yn y car yn hytrach nag yn cael ei adael yn y cartref, a wnaethom dim ond pan nad oedd gennym unrhyw ddewis arall.\nRwy'n gwybod ni fyddwn yn unig rai sydd ag atgofion melys o'r Moss fel y mae wedi rhannu ei gariad a ffyddlondeb gyda llawer o'n ffrindiau, ymwelwyr a gwirfoddolwyr. Mae llawer o llythyrau diolch i ni dderbyn ar ôl yr ymwelwyr wedi mynd adref yn cynnwys sôn am Moss a'i awydd i nôl ffyn neu unrhyw wrthrych gallech daflu ar ei gyfer. Byddai Moss chwarae nôl nes ei fod wedi treulio eich braich ac yna dod o hyd i rywun arall y mae ei braich y gallai hyd yn llwyddo i daflu iddo rhywbeth i nôl.\nHeddiw wrth i mi ysgrifennu hwn dim ond 8 diwrnod ers Moss farw ac mae'n y diwrnod cyntaf yr wyf wedi teimlo y gallwn i ysgrifennu amdano heb gael ei goresgyn gan golli o'r fath yn gyfaill mawr. Mae wedi ei gladdu yn awr yn ystyried ein ffenestr yn ôl yng nghanol ein maes mwyaf gyda phlannu coeden dderw gan ei ben i'n hatgoffa ei egni diddiwedd a chariad gan ei fod yn cael ei gymryd i fyny gan goeden sy'n adlewyrchu maint ei galon.\nFelly, er mwyn i'r Moss rhybudd marw o barasit o'r enw gwaed Babesia mae'n cael ei drosglwyddo gan drogod o ci i gi, mewn dim ond pedwar diwrnod Moss aeth o heini ac yn egnïol i farw. Er gwaethaf ymdrechion gorau ein milfeddyg a roddodd iddo cyffuriau i ladd y parasit a drip i helpu i adeiladu ei gyfrol gwaed a gwrthfiotigau i ofalu am heintiau is-gwmni potensial Moss ildio i'r pla o gwmpas 7:30am ar y bore Gwener. Mae ein diffyg gwybodaeth am fodolaeth y paraseit hwn yn sicr wedi cyfrannu at y gallu i gymryd parasitiaid Moss bywyd.\nUchod Moss dim ond wythnos cyn iddo farw lun a gymerwyd gan Alun.\nEbrill 14, 2012 Steve Hanson\nMae pob Jazz bod → ← Moch Break Allan


Teitlau Bocsio Ewrop a Chymru yn y fantol – yn fyw ar S4C - The Llanelli Herald\nAshley Brace: Ar S4C\nGORNEST am deitl Pencampwriaeth Pwysau Bantam Ewrop fydd uchafbwynt noson o focsio ym Merthyr ar nos Wener 15 Rhagfyr, ac mi fydd y ffeit fawr yn cael ei dangos yn fyw ar S4C – y tro cyntaf i’r sianel ddarlledu bocsio yn fyw.\nAshley Brace o Lyn Ebwy, y Pencampwr Pwysau Bantam WBC Rhyngwladol, fydd yn ymladd Melania Sorrcoche o Sbaen am y teitl Ewropeaidd yng Nghanolfan Hamdden Merthyr. Bydd y noson, sydd wedi ei threfnu gan Sanigar Events, hefyd yn cynnwys dwy ornest am wregysau Bencampwriaeth Cymru.\nBydd y rhaglen ar S4C yn dechrau am 9.30 yr hwyr, ar nos Wener 15 Rhagfyr, gyda Rhys ap William yn cyflwyno a Gareth Roberts yn y blwch sylwebu.\nDywedodd hyrwyddwr y noson, Jamie Sanigar: “Bydd y noson yn un hanesyddol i focsio yng Nghymru ac rydw i’n falch iawn ein bod ni wedi medru sicrhau gornest gartref wrth i Ashley Brace gystadlu am Bencampwriaeth Ewrop. Dyma gyfle euraidd i Ashley ennill pencampwriaeth fawr a’i rhoi mewn safle gwych i gystadlu am deitlau byd yn 2018. Mae hefyd yn hwb fawr i’r gamp yng Nghymru fod y cyfan yn cael ei ddarlledu yn fyw ar S4C.”\nYn ei gyrfa hyd yma mae’r bocsiwr 26 oed, Ashley Brace, wedi ennill pob un o’i saith gornest. Ym mis Ebrill fe drechodd Alexandra Vlajk o Hwngari yng Nglyn Ebwy i hawlio’r bencampwriaeth Pwysau Bantam WBC Rhyngwladol. Mae hi hefyd wedi dweud y buasai’n dymuno ymladd yn erbyn y pencampwr Olympaidd dwbl, Nicola Adams, yn y dyfodol.\nMae gan ei gwrthwynebydd Sorroche, sy’n 27 oed, record o 12 buddugoliaeth, dwy golled ac un gornest cyfartal, ac mae hi’n drydydd ar restr detholion Ewrop. Fe gystadlodd am y gwregys WBA Pwysau Bantam y Byd y llynedd, ond fe gollodd ar benderfyniad hollt.\nDywedodd Comisiynydd Chwaraeon S4C, Sue Butler: “Am y tro gyntaf bydd S4C yn darlledu noson o focsio yn fyw ac ry’ ni’n gobeithio am noson i’w chofio. Mae gyrfa Ashley Brace yn mynd o nerth i nerth ac wrth iddi gystadlu am Bencampwriaeth Ewrop, ry’ ni’n falch o allu dangos yr ornest i’r genedl a thu hwnt.”\nCyn i Brace a Sorroche gamu i’r sgwâr, bydd dwy ornest arall am wregysau Bencampwriaeth Cymru. Yn y gyntaf bydd Gavin Gwynne o Ferthyr yn herio Henry Janes o Gaerdydd, am Bencampwriaeth adran pwysau ysgafn Cymru. Mae Gwynne yn brolio record berffaith o saith buddugoliaeth heb golli ac fe fydd yn siŵr o dderbyn anogaeth gref gan y cefnogwyr lleol.\n10 buddugoliaeth, 21 colled a dau ornest cyfartal ydi record Henry Janes yn y sgwâr hyd yn hyn, ond ar ôl iddo ennill tair a sicrhau dau ornest cyfartal yn y flwyddyn ddiwethaf, bydd Janes yn hyderus wrth baratoi ar gyfer yr ornest yma.\nBydd y Bencampwriaeth Pwysau is drwm Cymru hefyd yn y fantol ym Merthyr, wrth i Nathan Thorley o Gaerdydd ymladd yn erbyn Jermaine Asare o Bontypridd.\nMae Thorley eisoes di ennill pob un o’i saith ornest hyd yn hyn, tra bod Asare wedi colli dwy ac ennill ar saith achlysur. Mae’r ddau ymladdwr wedi ennill medalau efydd dros Gymru yng Ngemau’r Gymanwlad fel amaturiaid, ac mae’r ddau yn cael ei ystyried fel paffwyr pwerus.\nBydd gornestau eraill y noson yn cael eu cyhoeddi dros yr wythnosau i’w ddod. Y cwmni cynhyrchu, Cwmni Media Atom, fydd yn darparu’r rhaglen ar ran S4C.\nFflandrys i gyflwyno cadair er cof am Hedd Wyn


Defnyddio Tudalennau Glanio Ymatebol Hardd mewn Cofnodion gyda LeadPages\nLeadPages yn platfform tudalen glanio mae hynny'n caniatáu ichi gyhoeddi tudalennau glanio wedi'u templedi, ymatebol gyda'u hadeiladwr dim cod, llusgo a gollwng dim ond ychydig o gliciau. Gyda LeadPages, gallwch chi greu tudalennau gwerthu yn hawdd, croesawu gatiau, tudalennau glanio, tudalennau lansio, gwasgu tudalennau, lansio tudalennau cyn bo hir, tudalennau diolch, tudalennau cyn-drol, tudalennau upsell, tudalennau amdanaf i, tudalennau cyfresi cyfweld a mwy… o drosodd 200+ o dempledi ar gael. Gyda LeadPages, gallwch:\nCreu eich presenoldeb ar-lein - creu a chyhoeddi tudalennau gwe sy'n edrych yn broffesiynol mewn ychydig funudau.\nCasglu arweinwyr cymwys - Gwneud y mwyaf o bob darn o gynnwys rydych chi'n ei gyhoeddi gyda thudalennau trosi-optimeiddio, pop-ups, bariau rhybuddio, a phrofion A / B sy'n trawsnewid eich traffig gwe yn dennynau a chwsmeriaid.\nTyfwch eich busnes - P'un a ydych chi'n casglu taliadau neu'n amserlennu ymgynghoriadau, mae Leadpages yn dwyn ynghyd yr offer sydd eu hangen arnoch i dyfu eich busnes fel y gallwch chi wir DIY eich marchnata digidol.\nGwefannau, tudalennau glanio, bariau rhybuddio, a pop-ups - Creu eich presenoldeb ar-lein ac adeiladu eich rhestr e-bost gyda chynigion trosi uchel a ffurflenni optio i mewn.\nAdeiladwr, llusgo a gollwng di-god - Creu a chyhoeddi cynnwys o ansawdd proffesiynol, ymatebol i symudol mewn ychydig funudau heb gyffwrdd â brycheuyn o god.\nTempledi ymatebol i ffonau symudol - Mae Leadpages yn optimeiddio pob templed i edrych yn wych ar unrhyw ddyfais, p'un a yw'n bwrdd gwaith, llechen neu symudol.\nTudalennau SEO-gyfeillgar - Addasu a rhagolwg sut mae'ch tudalennau'n ymddangos ar beiriannau chwilio. Gosodwch eich tagiau meta (teitl, disgrifiad, ac allweddeiriau), a rhagolwg eich tudalen mewn amser real.\nIntegreiddiadau pwerus - Cysylltu ag offer rydych chi eisoes yn eu defnyddio: MailChimp, Google Analytics, Infusionsoft, WordPress, a mwy! Hefyd 1000+ o apiau trwy Zapier.\nAdeiladwr ffurflenni optio i mewn - Llusgwch a gollwng ffurflen yn hawdd ar dudalen we neu naidlen, dewiswch eich meysydd, addaswch eich dyluniad, a llwybrwch eich arweiniadau i unrhyw offeryn neu ap.\nAwgrymiadau trosi amser real - Profwch yr unig blatfform sy'n rhoi awgrymiadau optimeiddio i chi mewn amser real, i helpu i ragfynegi perfformiad tudalen cyn i chi gyhoeddi.\nDadansoddeg symlach - Olrhain perfformiad amser real eich tudalennau glanio a'ch hysbysebion Facebook yn hawdd, fel y gallwch chi wneud y gorau wrth i chi fynd.\nMae profion / B - Optimeiddiwch eich tudalennau glanio ar gyfer trawsnewidiadau uwch trwy gynnal profion rhannu diderfyn - gan gynnwys profion A / B.\nLeadPages ar hyn o bryd mae'n integreiddio â throliau siopa, marchnata e-bost a llwyfannau awtomeiddio marchnata gan gynnwys 1ShoppingCart, InfusionSoft, Mailchimp, Office Autopilot, GetResponse, Constant Contact, AWeber, GoToWebinar, 1AutomationWiz, iContact, SendReach a dwsinau o rai eraill.\nMae prisiau'n wirioneddol rhad ac mae'n cynnwys tudalennau glanio diderfyn, mynediad i'r holl dempledi, integreiddio awtoymatebydd, integreiddio WordPress, mynediad i'w rhaglen gysylltiedig, ac mae'r contract blynyddol yn cael ei ostwng o'r tanysgrifiad misol.\nDechreuwch Eich Treial Am Ddim LeadPages!\nDatgeliad: Gwnaethom gymaint o argraff, gwnaethom gofrestru ac ysgrifennu'r swydd hon gyda'n dadogi dolenni!\nTags: 1AutomationWiz1ShoppingCartAWeberCyswllt CysonGetResponsegotowebinariContactInfusionsoftplatfform tudalen glaniotempledi tudalen glaniotudalennau glanioLeadPagesmailchimptudalennau glanio symudoltudalennau glanio ymatebolAnfonReach.tudalennau glanio tabledi


Undeb Rygbi Cymru | Cymru a Rhanbarthau | Iaith ar Daith: James Hook\nIaith ar Daith: James Hook\nSebastian Barrett\tCyhoeddwyd 12:12 pm 29ain Ion 2021 Newyddion\nDros bedwar diwrnod cyffrous, mae James Hook wedi bod yn carthu stablau, arddangos defaid, pigo gwymon, ac ymweld â gwesty llawn ysbrydion.\nEfallai bod hyn yn swnio fel rhestr o bethau i’w wneud ar ‘gap year’ ond, mewn ffordd, mae’r cyn-maswr wedi ‘ffeindio ei hun’. Mae’r cyfan wedi bod er lles dysgu’r iaith Cymraeg.\nYn y gyfres ddiwethaf ‘Iaith ar Daith‘ ar S4C, gwelwyd enwau enwog fel Scott Quinnell, Adrian Chiles, Ruth Jones, Colin Jackson a Carol Vorderman yn herio eu hunain i ddysgu Cymraeg. Bydd cyfres dau yn gweld Hook, Joanna Scanlan a Steve Backshall yn gwneud yr un peth. Mae pennod Hook ar gael i wylio fan hyn.\n“Ges i ddigonedd o hwyl, ac o ran dysgu roedd hi’n ddwys iawn,” meddai Hook, a elwodd o gwmni delfrydol ar y daith. “Roedd Nigel Owens gyda fi, ac roedd e’n wych ac wedi helpu fi llawer. Roedd ganddo gymaint o amynedd, byth yn cwyno am orfod ailadrodd pethau i fi drosodd a throsodd. Mae’n rhaid ei fod wedi bod yn fach o straen iddo fe, ond roedd yn wych i fi!”\nAr ôl tua 14 mlynedd o chwarae rygbi o’r safon uchaf, nid yw’n syndod clywed bod Hook yn ffafrio dull dwys o ddysgu. “Doeddwn i ddim yn eistedd mewn ystafell ddosbarth. Roedd yn drochiad llwyr am bedwar diwrnod, gan gwrdd â nifer bobl a fyddai’n siarad Cymraeg gyda fi. Ar y diwrnod cyntaf aethon ni i fferm Nigel yn Nyffryn Gwendraeth lle nes i gymryd rhan mewn carthu stablau’r gwartheg a phob math, tra bod Nigel yn dysgu gwahanol ymadroddion a geiriau i fi.”\nOddi yno aeth y ddeuawd i Sir Benfro, lle arhoson nhw mewn bwthyn yn Lydstep. “Fe aethon ni i lawr i’r traeth yn Ninbych-y-pysgod a chasglu gwymon ar gyfer bragdy sy’n defnyddio nhw yn eu cynhyrchion. Esboniwyd y cyfan i fi yn Gymraeg, a ges i glywed hanes Dinbych-y-pysgod gan un o’r bobl leol. Roedd Nigel yna i helpu fi gyda phethau o’n i fethu deall.”\nRoedd ardaloedd gwahanol yn golygu acenion gwahanol, a fyddai’n cynrychioli heriau ei hun i’r dyn sydd bellach yn rhan o dîm hyfforddi Academi’r Gweilch. “Roedd gan y ffermwyr yn Sanclêr acenion mor gryf roedd hyd yn oed y criw yn brwydro i’w deall,” meddai Hook. “Cawsom amser gwych yn ymweld â theulu hyfryd yno a oedd wedi ennill llawer o gystadlaethau yn y Cymry Brenhinol yn dangos defaid. Fe wnes i a Nigel roi cynnig arni ein hunain, gydag un o’r plant yn beirniadu’r enillydd.” Mae’n honni mai cynllwyn amaethyddol yw’r rheswm enillodd y dyfarnwr byd-enwog.\nRoedd y daith hefyd yn caniatáu i Hook ymweld â rhai lleoliadau rygbi a oedd yn bwysig iddo ef yn bersonol, ac i’r gêm ei hun. Y gwesty bwganllyd ‘na? Gwesty’r Castell yng Nghastell-nedd, lle sefydlwyd yr Undeb Rygbi Cymru ym 1881.\n“Fe roddodd dynes o’r enw Manon ychydig o hanes inni am gyfarfod yr Undeb, ac am y gwesty ei hun,” meddai Hook, a dechreuodd ei yrfa broffesiynol lawr yr hewl yn y Gnol. “Mae’n debyg ei fod yn un o’r lleoedd mwyaf bwganllyd yng Nghymru.”\nDaeth yr antur iaith i’w ben yn agosach at adref: Cwins Aberafan, lle cychwynnodd Hook ar ei daith rygbi fel bachgen ifanc. “Wnes i gwrdd â Jiffy [Jonathan Davies] a ffilmio ychydig er gyfer rhaglen ‘Jonathan’. Daeth popeth i ben ar draeth Aberafan, lle treuliais i lawer o fy mhlentyndod. ”\nErbyn hyn, roedd Hook wedi synnu ei faint yr oedd wedi’i ddysgu mewn cyn lleied o amser. A helpodd ei ruglder yn y Ffrangeg, ar ôl dair blynedd yn Perpignan? “Mae’n ddoniol oherwydd pan oeddwn i’n ceisio gafael ar air yn Gymraeg, byddai gair Ffrangeg yn dod i’m meddwl ar unwaith. Roedd gen i dair iaith yn neidio o gwmpas yn fy mhen.”\nMae’n cyfaddef y gallai hadau ei awydd i ddysgu Cymraeg wedi cael eu hau ar daith haf Cymru i’r Ariannin yn 2004 (rhywbeth y mae wedi siarad amdani o’r blaen). “Daeth y bobl leol ym Mhatagonia ataf yn siarad Cymraeg,” cofia Hook. “Allwn i ddim ond ymddiheuro a dweud ‘Mae’n ddrwg gen i, dwi fethu siarad Cymraeg’. Cawsant eu drysu tipyn bach ac mae’n rhaid bod nhw wedi meddwl pam nad oedd rhywun o Gymru yn gallu siarad Cymraeg. O’n i’n teimlo bach yn chwithig, ond ar yr un pryd cefais fy magu mewn ardal lle nad oedd lot o Gymraeg yn cael ei siarad.”\nBellach mae’n rhywbeth y mae’n edrych i’w ychwanegu at restr drawiadol o gyflawniadau diweddar, sy’n cynnwys cyhoeddi llyfr poblogaidd (“mae plant ysgol wedi bod yn gwneud prosiectau ar-lein amdano – mae’r adborth wedi bod yn wych”) a lansiad cwmni coffi newydd.\nO ran cadw i fyny gyda’i Gymraeg, nid yn unig y mae Hook yn cadw mewn cyswllt gyda thiwtor diolch i’r rhaglen S4C, ond mae hefyd yn defnyddio’i amser cymudo i Llandarcy yn dda.“Mae yna ap o’r enw SaySomethingInWelsh, felly rydw i mewn trefn arferol ar y ffordd i ymarfer lle rydw i’n ei roi ymlaen yn y car a’i ddysgu felly. Sai’n nabod llawer o bobl yn y Mwmbwls gallai sgwrsio gydag yn Gymraeg, felly byddai’n parhau i wneud hynny.\n“Mae wedi bod yn brofiad hyfryd a byddwn yn annog unrhyw un i ddechrau dysgu’r iaith.”\nMae penodau o’r ail gyfres ‘Iaith ar Daith’ ar gael i wylio nawr.\nRogers yn camu i'r adwy gyda'i choffi


Adroddiad Ras – 43ain Ras yr Wyddfa JEWSON | Snowdon Race – Râs Yr Wyddfa\nAdroddiad Ras – 43ain Ras yr Wyddfa JEWSON\nTuesday 24 July 2018 by Stephen Edwards gan Stephen Edwards\nAlberto Vender yn cadw bri’r Eidal a Bronwen Jenkinson yn llwyddo dros Gymru\nDyma’r ddau a wnaeth eu marc ar Ras yr Wyddfa 2018\nBu’n gyffro unwaith eto ar fynydd uchaf Cymru gyda bron i 600 o redwyr yn mynd ati i wneud eu gorau i fyny llwybrau caregog yr hen fynydd. Ar y brig wedi ymdrech fawr daeth Alberto Vender o’r Eidal. Dilynnodd ôl traed ei gydwladwr Davide Magnini a oedd yn fuddugol y llynedd. Eidalwr arall at y casgliad a adawodd eu hôl yn gorffennol: Martin May, Fausto Bonzi a Marco DeGasperi.\nI Bronwen Jenkinson o’r Waunfawr, mi oedd hwn yn siŵr yn ddiwrnod mawr iawn iawn. Bu ras 2016 yn un siomedig iddi, yn 2017 yr oedd yn bedwaredd, ond eleni yn ei thrydydd ymgais dyma gipio’r wobr. Dyma’r Gymraes gyntaf i ennill ers Angela Carson yn 1989.\nRoedd hi’n gymylau isel ac yn boeth a chlos wrth i’r rhedwyr fynd ar i fyny am y pum milltir, er ei bod ychydig yn oerach o dop Allt Moses i fyny. Roedd y golygfeydd i gyd yn cuddio, a’r rhedwyr a’u trwynau ar y llwybr. Dyma ras bellach wedi prifio dipyn o’i chychwyn cyntaf yn 1976 i fod yn ddigwyddiad o bwys rhyngwladol.\nMae hefyd yn ras gyda chefnogaeth leo,l a gwelwyd cannoedd o ardalwyr ac ymwelwyr ar y lôn ac ar y mynydd yn cefnogi’r achlysur. Cychwynwyd y ras am hanner dydd gan y Cynghorydd Ioan Thomas (Deilydd y portffolio datblygu Economaidd Cyngor Gwynedd).\nAr y cychwyn roedd dau o redwyr Lloegr yn arwain: enillydd 2016 Chris Smith a Chris Holdsworth gyda Rob Samuel tîm Cymru yn eu cwmni. Hanner ffordd i fyny Chris Smith oedd yn gyntaf ac yn bedwerydd cryf Zak Hanna o Ogledd Iwerddon. Tua munud yn arafach roedd Alberto Vender, Guilio Simonetti ac enillydd 2012 Murray Strain.\nWrth i’r ras fynd rhagddi drwy Allt Moses, Clogwyn a Bwlch Glas ennill tir o hyd wnai Alberto Vender gan ddal Rob Samuel a oedd ychydig y tu ôl i’r arweinydd Chris Smith, wrth agosau at y copa.\nYn y cyfamser yn Ras y Merched roedd Bronwen Jenkinson wedi gafael ynddi o’r cychwyn i fyny Allt yr Parc am Benceunant. Erbyn hanner ffordd yr oedd ganddi gryn flaen dros y tair Saesnes Sophie Noon, Scot Miranda Grant a Caitlin Rice.\nNi fu dim newid ac erbyn y copa ac yr oedd Bronwen Jenkinson wedi ennill mwy fyth o dir – bellach ddau funud llawn ar y blaen.\nyn ôl i ras y dynion: wrth fynd am i lawr o’r copa yr oedd gan Chris Smith o hyd flaen sylweddol ar Alberto Vender a Rob Samuel.\nO hynny ymlaen gwibiai Chris Smith ar i waered yn nadreddu rhwng rhedwyr eraill a cherddwyr gydag Alberto Vender yn nesau a nesau ato wrth i’r ddau agosau at bont Clogwyn gyda cherrig mân yr Allt Goch yn crensian dan eu gwadnau.\nO’r diwedd aeth Alberto Vender amdani gan wibio heibio Chris Smith yn dangos ei allu arbennig o redeg i lawr. Erbyn Hanner Ffordd i lawr yr oedd wedi ennill blaen o 10 eiliad.\nAr yr un adeg yr oedd Rob Samuel yn dal yn drydydd ond ar ei sodlau yr oedd Chris Holdsworth yn gwneud ei orau i ddal y tri o’i flaen a hynny a dim ond milltir a hanner ar ôl.\nDaeth yn amlwg fod Alberto Vender yn ennill mwy o dir bob llam. Cyrhaeddodd y col tar caled – doedd fawr o le i neb ei basio, a gallai deimlo’n ei bod yn mynd yn haws arno. Ond colli tir wnaeth Chris Smith i Rob Samuel ac wedyn Chris Holdsworth.\nWrth gyrraedd y 400m diwethaf dechreuodd yr Eidalwr 22 oed Alberto Vender weld ei fod wedi gwireddu ei nod, a dod un un arall o redwyr mawr yr Eidal i adael ei ôl troed ar yr Wyddfa. Gyda’r gymeradwyaeth fyddarol yr oedd wedi ei lethu gan orfoledd wrtth groesi’r llinell derfyn.\nGwnaeth hynny mewn 1:06:41. Er nad oedd otj am hynny ar y pryd, mi oedd o fewn 2 eiliad i gyflymder ei gydwladwr a enillodd y llynedd. Roedd rhediad Chris Holdsworth i lawr yn un neilltuol o dda – yn well na 2017 – gan orffen yn ail mewn 1:07:30.\nLai na hanner munud ar ei ôl dyma Rob Samuel yn gorffen gyda bloedd o gymeradwyaeth gan y dorf. Mi oedd ei amser 1:07:53 y gorau yr oedd wedi ei redeg. Yn bedwerydd oedd Chris Smith o Loegr ac ar ei ôl yntau Simonetti o’r Eidal.\nYng nghystadleuaeth y timau, yr Eidal a orfu yn erbyn Lloegr wrth i’r wythfed safle gael ei ennill gan Manuel Solavaggione.\nYn ôl i ras y merched: Heb un cam o’i le yn y darnau dyrys anwastad hynny: Clogwyn Allt Moses a Ty’n yr Ardd daeth Bronwen i lawr i ennil ei bri. Wrth gyrraedd y col tar i Lanberis, yr oedd yn amlwg nad oedd neb yn agos i’w herio. Yr oedd wedi gadael ei hôl ar Bencampwriaeth Ewrop yn 12fed safle fis Mehefin, a dyma garreg filltir arall yn ei thaith i lwyddiant.\nYn gorffen mewn 1:20:41, dyma’r amser cyflymaf i unrhyw Gymraeg ei gael erioed.\nNid fod hynny’n bychanu camp Miranda Grant o’r Alban yn ail teilwng (1:22:27), gyda Sophie Noon yn drydedd (1:23:00), Caitlin Rice yn bedwaredd a Scot Jill Stephen yn bumed.\nAsgell gwybedyn oedd y gwahaniaeth rhwng Lloegr a’r Alban yn y gystadleuaeth tîm merched. Yr oedd gan y ddau dîm 16 pwynt. Ond gan fod yr Alban wedi cymryd yn llai o amser, dyna’r tîm ddaeth i’r brig: Miranda Grant, Steph Provan a Jill Stephen.\nMeddai Bronwen Jenkinson:\n“Gwireddu breuddwyn oedd hyn. Mae’n ras leol i mi, er ei bod yn ras o statws rhyngwladol. Mae’r ras hon yn un y gwn amdani o’m plentyndod. Dwi wedi gweld gymaint o redwyr da yn gadael ei hôl. A rŵan dwinna’n un o’r enillwyr!\n“Mi oeddwn i’n obeithiol cyn y ras, er bod gen i ambell i wayw a phoenau mân yr wythnos yma. Does dim gwybod tan y diwrnod ei hun. Ond mi weithiodd pethau – anodd coelio!”\nYn ystod y diwrnod cafwyd dros 200 yn rhedeg yn y rasys ieuenctid o’r rhai dan 10 oed i rai dan 18 oed. Mae’n bosib bod rhai o enillwyr y dyfodol yn eu plith. Diolch yn arbennig i dîm Chwaraeon am Oes Cyngor Gwynedd am y trefnu.\nMeddai Stephen Edwards trefnydd y ras:\nDyma ddiwrnod! Hefo’r ras yn cychwyn am hanner dydd, mae beth ydw i’n i gofio am y bora yn niwlog iawn, yn enwedig gan fod yna gymaint o waith hefo’r rasys ieuenctid hefyd. Doedd y tywydd ddim yn wych chwaith – fawr o ddim i weld yn y copa – dim ond cymylau. Ac mae’r ffaith bod yna gymaint o bobl hyd lle yn ei gwneud hi’n anodd bob amser. Ond fel arfer roedd y stiwardiaid a’r timau achub yn ymorol am y sefyllfa yn gwbl hyderus.\n“Mi ydym yn cael cefnogaeth arbennig bob blwydd o’r Eidal. Mae’n cyswllt â Morbegno a ras Trofeo Vanoni yn parhau’n gadarn. Mae rhedwyr newydd medrus yn cyrraedd atom yn flynyddol, fel mae buddugoliaeth Alberto’n dangos eleni eto. Ond wrth gwrs allwn i ddim peidio â gwirioni o weld Bronwen yn ennill ras y merched a Rob yn drydydd yn ras y dynion !\n“Mi ydan ni wedi magu traddodiad yma yng Nghymru o feithrin rhedwyr mynydd da, a gobeithio bod y ras heddiw wedi bod yn fodd i atgyfnerthu hynny.\n“Mi hoffwn innau ddiolch yn arbennig i’r noddwyr, yn benodol Charlotte, Dylan, Jason a thîm Jewson am y gefnogaeth hael fel prif noddwyr. Hefyd Also inov-8, unwaith eto am eu nawdd a’r gwobrau i’r enillwyr. Diolch hefyd i’r Parc Cenedlaethol, Cyngor Gwynedd a thîm Chwaraeon am Oes (trefnwyr y rasys ieuenctid). A diolch unwaith eto am y gwirfoddolwyr a chefnogwyr a phobl Llanberis a’r ardal am wneud y diwrnod yn un i’w gofio.”\nCanlyniadau Ras Ryngwladol yr Wyddfa 43ain Jewson\nAlberto Vender (Yr Eidal) 1:06:41\nChris Holdsworth (Lloegr) 1:07:30\nRob Samuel (Cymru) 1:07:53\nTîm: Yr Eidal\nBronwen Jenkinson (Cymru) 1:20:41\nMiranda Grant (Yr Alban) 1:22:20\nSophie Noon (Lloegr) 1:23:42\nY canlyniadau i gyd gan TDL Events Services yma/ here\nLluniau gan Sport Pictures Cymru yma/ here\nUchafbwyntiau ar lein via S4C\n← 43ain JEWSON Ras Ryngwladol yr Wyddfa 2018 – Rhagolwg y Ras\n2019 – Noddwyr newydd a rasio Cwpan y Byd →


Holi Dr Hywel Griffiths | Dysgu Cymraeg\nHoli Dr Hywel Griffiths\nMae Dr Hywel Griffiths yn fardd, yn brifardd, yn ddarlithydd ac yn dad. Dewch i ni ddod i wybod mwy amdano.\nO ble wyt ti’n dod? Rho rhywfaint o dy gefndir i ni.\nDw i’n dod o Langynog, Sir Gâr yn wreiddiol. Ar ôl mynd i’r ysgol gynradd leol yn Llangynog, ac yna Ysgol Gyfun Bro Myrddin, fe wnes i astudio am radd mewn daearyddiaeth a mathemateg ym Mhrifysgol Aberystwyth, ac, ar wahân i gyfnod o rhyw flwyddyn a hanner, yng ngogledd Ceredigion dw i wedi bod ers hynny! Fuodd Alaw, Lleucu, Morgan a finne yn byw ym mhentref Tal-y-bont tan inni symud yn ôl i’r dre rhyw flwyddyn yn ôl.\nYn lle wyt ti’n gweithio ar hyn o bryd?\nYn Adran Daearyddiaeth a Gwyddorau Daear, Prifysgol Aberystwyth fel uwch-ddarlithydd mewn daearyddiaeth ffisegol. Dw i’n dysgu trwy gyfrwng y Gymraeg yn bennaf, ac yn ymchwilio ym maes afonydd a llifogydd.\nDw i wedi bod yn ddigon ffodus i wireddu sawl uchelgais eisoes o ran magu teulu a chael llwyddiannau eisteddfodol. Dw i’n gobeithio gallu parhau i fwynhau bywyd teuluol a chadw cydbwysedd rhwng gwaith a hamdden!\nHoff beth: Nosweithiau Sadwrn hydrefol adre gyda’r teulu.\nCas beth: Betys\nDarllen, ysgrifennu, gwylio ffilmiau, cerdded a rhedeg (weithiau!).\nPrynu siaced ledr am fargen mewn siop elusen a sylweddoli ar ôl ei gwisgo rhyw deirgwaith mai siaced menyw oedd hi!\nY lle mwyaf diddorol i ti ymweld ag e?\nRhaeadrau Augrabies a Ritchie ar Afon Oren, de Affrica. Rhaeadr Augrabies yw’r rhaeadr uchaf ar yr afon ac mae Rhaeadr Ritchie ar y ffin rhwng De Affrica a Namibia. Mae’r cyfuniad o dirffurfiau afonol anhygoel, y gwres, y babwns (!), a’r teimlad o fod mor agos at ffin arunig yn creu ymdeimlad o le arbennig iawn.\nDy hoff lyfr Cymraeg?\nLlygad y Drws, T.E. Nicholas.\nYr un diweddaraf i Morgan ei ddweud.\nDiolch o galon a phob hwyl! Peidiwch â bod ofn dechrau pob sgwrs yn Gymraeg.\nBlinedig, creadigol, hapus.\n14 Mawrth 18


Canolfannau Datblygu Allgymorth | UWTSD\nCanolfannau Datblygu Allgymorth\nYdds Hafan - Y Brifysgol - Campysau, Canolfannau a Lleoliadau - Canolfannau Datblygu Allgymorth\nRydym wedi ymrwymo i ddarparu cyfleoedd addysg uwch ar gyfer pawb sy’n gallu ac yn dymuno astudio cwrs prifysgol.\nI lawer o bobl, mae gallu manteisio ar y cyfle hwnnw’n dibynnu ar ei leoliad a bod yn agos iawn at gartref. Efallai bod cofrestru ar ein hystod o raglenni dysgu o bell ac ar-lein yn opsiwn i rai myfyrwyr; i eraill gallai’r profiad o weithio wrth ochr cyd-fyfyrwyr yn y gymuned, gan osgoi treulio amser hir yn teithio i astudio, fod yn ganolog i’r cam cyntaf ar y daith addysg uwch.\nMae’r Brifysgol wedi ymateb i anghenion y myfyrwyr hynny drwy ehangu ein rhaglenni i ystod o ganolfannau allgymorth a gweithio mewn partneriaeth â sefydliadau sydd â ffocws cymunedol. Drwy ddefnyddio adeiladau sefydliadau o’r fath mae modd i ni gynnig cyfleoedd dysgu sy’n gyfatebol i’r rheini sydd ar gael ar ein prif gampysau.\nRydym yn sicrhau bod y rhaglen astudio, y modd o ddarparu addysgu academaidd, cymorth myfyrwyr a gweinyddu’r rhaglen oll yn debyg i’r hyn sydd ar gael ar y campws, er eu bod wedi’u teilwra i anghenion ein myfyrwyr yn y gymuned. At hynny, mae’r cyfleusterau a gynigir ar ein prif gampysau hefyd ar gael i’r holl fyfyrwyr os dymunant fanteisio arnynt.\nTystysgrif Addysg Uwch: Sgiliau ar gyfer y Gweithle\nMae’r Dystysgrif Addysg Uwch: Sgiliau ar gyfer y Gweithle yn un o’n rhaglenni cymunedol mwyaf poblogaidd.\nFe’i lansiwyd yn 2012 fel rhaglen hyblyg er mwyn galluogi myfyrwyr i gydbwyso eu hymrwymiadau o ran gwaith a theulu, ac ar yr un pryd gallu astudio am gymhwyster prifysgol.\nMae’r rhaglen yn rhoi’r offer i fyfyrwyr drosglwyddo eu sgiliau a’u profiad personol i mewn i’r amgylchedd gwaith. Mae’n datblygu eu hyder i ragweld problemau a dod o hyd i atebion, i weithio’n annibynnol a gyda phobl eraill ar bob lefel yn y gweithle.\nGall cwblhau rhaglen y dystysgrif yn llwyddiannus helpu i symud pobl ymlaen yn eu gyrfa ac arwain at y rhaglen radd: 'Sgiliau Arweinyddiaeth a Rheolaeth ar gyfer y Gweithle’.\nMae’r Brifysgol wedi dynodi galw am y rhaglen o fewn ystod o gymunedau a lleoliadau ac mae wedi sefydlu Canolfannau Datblygu Allgymorth i gyflwyno’r rhaglen gyda’n partneriaid yn y gymuned.\nTri Lleoliad i Ysbrydoli\nCanolfannau Dysgu Caerdydd


Google Gwydr debygol nad oes croeso iddynt ar ffyrdd y DU - Newyddion Rheol\nGoogle Gwydr debygol nad oes croeso iddynt ar ffyrdd y DU\ngwirionedd estynedig sbectol Google Bydd Gwydr debygol cael eu gwahardd o'r ffordd yn y UK oherwydd ei fod yn y bôn yn tynnu sylw ac yn rhaid i bobl fod yn talu sylw pan fyddant yn codi tâl o dunelli o ddur a channoedd o marchnerth.\nThe Telegraph yn adrodd y bydd Google Gwydr yn cael ei wahardd ar gyfer gyrwyr yn y DU. Bydd yn cael ei gwgu arno o dan yr un rheolau sy'n dweud rhaid i chi beidio siarad neu destun ar ffôn symudol wrth tu ôl i'r olwyn.\nDywedodd llefarydd ar ran y Adran Drafnidiaeth Dywedodd y Inquirer sy'n gwahardd yn rhy gryf gair, gan ychwanegu bod Gwydr, fel cymaint o wrthdyniadau eraill, Byddai rhaid ystyried ganddo ac mae'r cyn-lansio heddlu.\n“Mae'n bwysig bod gyrwyr yn rhoi eu sylw llawn i'r ffordd pan fyddant y tu ôl i'r olwyn ac nid ydynt yn ymddwyn mewn ffordd sy'n eu hatal rhag arsylwi hyn sy'n digwydd ar y ffordd. Mae amrywiaeth o droseddau a chosbau yn bodoli eisoes yn mynd i'r afael â gyrwyr hynny nad ydynt yn talu sylw priodol i'r ffordd gan gynnwys yrru'n ddiofal fydd yn dod yn dramgwydd cosb benodedig yn ddiweddarach eleni,” dywedodd.\n“Rydym yn ymwybodol o'r cyflwyno'r sydd ar fin digwydd o Google Gwydr ac yn cynnal trafodaethau gyda'r heddlu i sicrhau nad yw unigolion yn defnyddio'r dechnoleg hon wrth yrru.”\nTra ein bod ar ei, byddwn yn eich atgoffa bod y Eyeware digidol hefyd yn cael ei hannog i beidio mewn llefydd fel clybiau stribed a chasinos, a byddem yn meddwl bod cinio gyda'r teulu yng nghyfraith, sinemâu a nosweithiau cwis, hefyd. m\nyr erthygl hon, Google Gwydr debygol digroeso ar ffyrdd yn y DU, ei syndicâd o y Inquirer ac yn cael ei bostio yma gyda chaniatâd.\ngosod DU i wahardd Google Gwydr ar gyfer gyrwyr\nGoogle Gwydr: Gyrwyr Wyneb Gain Ac Pwyntiau\nGyrwyr i gael eu gwahardd rhag gwisgo Google Glass\n16728\t0 Yr Adran Drafnidiaeth, Yr Adran Twristiaeth Trafnidiaeth a Chwaraeon, Gyrru heb ofal a sylw dyladwy, gwydr, Google, Google Gwydr, Inquirer, Ffordd\n← Kirobo y Talking Siapan Robot pennawd i Space Sut mae helpu i golli pwysau Cerdded? →


Diweddarwyd y dudalen ar: 12/12/2019\nGellir defnyddio'r dull hwn o hysbysu ar gyfer pob math o adeilad. Mae'r Cynlluniau Llawn yn addas ar gyfer y canlynol:\nUnrhyw adeiladau newydd\nEstyniadau neu newidiadau i unrhyw adeilad, ar wahân i estyniadau unllawr bach i gartrefi\nNewidiadau strwythurol helaeth i unrhyw adeilad\nCreu ystafell neu ystafelloedd mewn to\nMae cynlluniau neu ddarluniau ar gyfer prosiectau arfaethedig yn cael eu cyflwyno i’r Cyngor er mwyn iddo wirio eu bod yn cydymffurfio â’r Rheoliadau Adeiladu cyn i’r gwaith ddechrau. Gwneir hyn i sicrhau bod modd gwneud unrhyw newidiadau neu ddiwygiadau cyn i’r gwaith adeiladu ddechrau ar y safle, sy’n gallu arbed amser ac arian i’r datblygwr.\nMae arnom angen un set o’r cynlluniau. Ar gyfer prosiectau masnachol, byddwn yn sganio copi fel mae'n ofynnol i ni ymgynghori â'r gwasanaeth tân. Bydd angen i chi gael cynlluniau wedi’u tynnu gan berson cymwysedig addas.\nFel arfer, mae dwy ran i'n costau ar gyfer y weithdrefn hon. Mae angen talu'r rhan gyntaf wrth gyflwyno'r cynlluniau (Cost Cynllun), ac mae angen talu'r ail ran pan fydd y gwaith yn dechrau ar y safle (Costau Archwilio) .\nManteision y weithdrefn Cynlluniau Llawn:\nByddwch yn derbyn penderfyniad ffurfiol ar ôl i'r gwaith gwirio terfynol gael ei gwblhau.\nGellir cyflwyno Hysbysiad Cymeradwyo ichi ar gyfer sefydliadau ariannol, cyfreithwyr neu syrfewyr ac ati, a fydd yn ddefnyddiol wrth wneud cais am fenthyciad neu symud tŷ.\nGallwch fod yn sicr, os yw'r gwaith yn cael ei gyflawni'n unol â'r cynlluniau cymeradwy, y bydd y Rheoliadau yn cael eu bodloni.\nRhoddir Tystysgrif Gwblhau yn dilyn yr archwiliad terfynol.\nGwirio cyn cyflwyno cais ynghylch Cynllun Llawn\nAr gyfer prosiectau mawr, rydym yn cynnig gwiriadau a chyfarfodydd cyn ymgeisio i gynorthwyo gyda’r broses, gan arbed amser ac arian i gwsmeriaid ac i ni. Os oes gennych ddiddordeb yn y Gwasanaeth hwn neu am gyngor ar unrhyw un o'r uchod, cysylltwch ag un o'n haelodau tîm.\nLluniau/cynlluniau: .pdf, .bmp, .gif, .jpg/.jpeg, .plt, .png, .tif/.tiff\nDogfennau: .pdf, .doc, .rtf, .txt, .xls\nGwnewch gais am gynlluniau llawn


Neuadd Ddinesig San Pedr - Carmarthen Town Council\nMae Cyngor y Dref yn berchen ar ac yn gweithredu Neuadd Ddinesig San Pedr, un o brif leoliadau yn y dref i gynnal cyngherddau, eisteddfodau, dramâu, boreau coffi, ciniawau canol dydd, cynadleddau, seminarau, cyfarfodydd, cyrsiau hyfforddi, fforymau, crefft, ffeiriau record a hen bethau, arddangosfeydd, arddangosiadau, gwyliau, sioeau flodau, cystadlaethau, cyflwyniadau, partïon, dawnsfeydd, disgos a phriodasau, ynghyd a seremonïau a chyflwyniadau dinesig a sesiynau rhoi gwaed.\nHurio: am fanylion i hurio, costau ac argaeledd ffoniwch 01267 235199.\nLleoliad: 1 Maes Nott, Caerfyrddin, SA31 1PG\nParcio: Dau faes parcio cyhoeddus gerllaw, gyda chilfach barcio i’r anabl:\n- Maes Parcio San Pedr yn Stryd San Pedr (o fewn pellter cerdded gwastad)\n- Maes Parcio San Ioan, Stryd San Ioan.\nEr bod yna leoliadau theatr/celf mwy o faint yng Nghaerfyrddin, does yr un yn fwy cyraeddadwy i grwpiau cymunedol nag Neuadd Ddinesig San Pedr. Hwn yw’r lleoliad hyblyg mwyaf yng nghanol y dref, a all cymhwyso unrhyw drefniant o fyrddau a chadeiriau. Mae nifer o grwpiau bach sylfaen celf, e.e. grwpiau dramatig amaturaidd, yn cael eu denu i leoliad sydd yn fforddiadwy ac yn amlbwrpas. Mae Neuadd Ddinesig San Pedr hefyd wedi bod yn lleoliad i gwmnïau mwy o faint fel Cwmni Theatr Owen Money, Mike Doyle ac Arad Goch. Yn 2004 fe gafodd goleuadau llwyfan y neuadd ei uwchraddio ac y mae yna gynllun i wneud gwelliannau pellach i gyfleusterau’ neuadd.\nHanes Neuadd Ddinesig San Pedr: Cafodd Rhif 1, Maes Nott, ei feddiannu gan Blwyf San Pedr, cafodd ei drawsnewid i neuadd ac agorwyd Ty’r Eglwys yn 1916, am gost o dros £2,500. Yn 1964 fe ddarganfuwyd bod wal ôl a sylfeini Ty’r Eglwys yn anniogel, a chafodd yr adeilad ei chwalu ai ailadeiladu mewn dull cyfoes. Yn y 1970au fe werthwyd Ty Eglwys San Peter gan yr Eglwys yng Nghymru i’r Cyngor Dref, ac y mae Neuadd Ddinesig San Pedr yn parhau i fod yn amwynder canol dref.


Polisi Preifatrwydd - Tryledwyr cyfanwerthol ar gyfer Olewau Hanfodol | AromaEasy\nMae'r Datganiad Preifatrwydd hwn yn esbonio sut mae Shenzhen AromaEasy E-Commerce Co, Ltd (“AromaEasy” “rydym ni,” “ni,” neu “ein”) yn casglu, defnyddio, a datgelu eich gwybodaeth bersonol mewn cysylltiad â'i weithrediad o blatfform e-fasnach AromaEasy .\nMae gwybodaeth bersonol yn wybodaeth y gellir ei defnyddio i'ch adnabod chi'n uniongyrchol neu'n anuniongyrchol. Mae gwybodaeth bersonol hefyd yn cynnwys gwybodaeth anhysbys sy'n gysylltiedig â gwybodaeth y gellir ei defnyddio i'ch adnabod chi'n uniongyrchol neu'n anuniongyrchol. Nid yw gwybodaeth bersonol yn cynnwys gwybodaeth sydd wedi bod yn ddienw neu wedi'i agregu'n anadferadwy fel na all ein galluogi mwyach, p'un ai mewn cyfuniad â gwybodaeth arall neu fel arall, i'ch adnabod chi.\nByddwn ond yn casglu ac yn defnyddio gwybodaeth bersonol sy'n angenrheidiol i gydymffurfio â'n rhwymedigaethau cyfreithiol ac i'n cynorthwyo i weinyddu ein busnes a darparu'r gwasanaethau yr ydych yn gofyn amdanynt.\nRydym yn casglu gwybodaeth gennych chi pan fyddwch chi'n cofrestru ar ein gwefan, yn gosod archeb, yn tanysgrifio i'n cylchlythyr neu'n ymateb i arolwg.\nWrth archebu neu gofrestru ar ein gwefan, fel y bo'n briodol, efallai y gofynnir i chi nodi'r wybodaeth ganlynol: eich enw, cyfeiriad e-bost, cyfeiriad postio a rhif ffôn. Fodd bynnag, gallwch hefyd ymweld â'n gwefan yn ddienw.\nAr gyfer beth rydyn ni'n defnyddio'ch gwybodaeth?\nRydym yn defnyddio'r wybodaeth rydych chi'n ei darparu i ni at y dibenion penodol rydych chi'n darparu'r wybodaeth ar eu cyfer, fel y nodwyd ar adeg ei chasglu, ac fel y caniateir yn wahanol gan y gyfraith. Gellir defnyddio'r wybodaeth a gasglwn gennych yn y ffyrdd a ganlyn:\n● Personoli'ch profiad (mae eich gwybodaeth yn ein helpu i ymateb yn well i'ch anghenion unigol)\n● I wella ein gwefan a'ch profiad siopa (rydym yn ymdrechu'n barhaus i wella ein cynigion gwefan yn seiliedig ar y wybodaeth a'r adborth a gawn gennych)\n● Gwella gwasanaeth cwsmeriaid (mae eich gwybodaeth yn ein helpu i ymateb yn fwy effeithiol i'ch ceisiadau gwasanaeth cwsmeriaid a'ch anghenion cymorth)\n● Prosesu trafodion gan gynnwys cyflawni eich taliadau a chyflenwi'r cynhyrchion neu'r gwasanaethau a brynwyd y gofynnwyd amdanynt. Gweinyddu cystadleuaeth, hyrwyddiad arbennig, arolwg, gweithgaredd neu nodwedd safle arall\n● Anfon e-byst cyfnodol. Gellir defnyddio'r cyfeiriad e-bost rydych chi'n ei ddarparu ar gyfer prosesu archebion, i anfon gwybodaeth a diweddariadau pwysig sy'n ymwneud â'ch archeb, yn ogystal â derbyn newyddion cwmni achlysurol, diweddariadau, gwybodaeth gysylltiedig am gynnyrch neu wasanaeth, ac ati.\nSail Gyfreithiol ar gyfer Prosesu Gwybodaeth Bersonol\nOs ydych chi wedi'ch lleoli yn yr Ardal Economaidd Ewropeaidd (“AEE”), bydd ein prosesu o'ch gwybodaeth bersonol yn seiliedig ar y canlynol: I'r graddau y byddwn yn sicrhau eich caniatâd ar gyfer prosesu eich gwybodaeth bersonol, bydd modd cyfiawnhau prosesu o'r fath yn unol â Erthygl 6 (1) wedi'i goleuo. (a) o'r Rheoliad Diogelu Data Cyffredinol (UE) 2016/679 (“GDPR”). Os oes angen prosesu eich gwybodaeth bersonol ar gyfer cyflawni contract rhyngoch chi a ni neu ar gyfer cymryd camau cyn-gontractiol ar eich cais, bydd prosesu o'r fath yn seiliedig ar Erthygl 6 (1) GDPR. (b). Pan fydd y prosesu yn angenrheidiol er mwyn i ni gydymffurfio â rhwymedigaeth gyfreithiol, byddwn yn prosesu eich gwybodaeth bersonol ar sail Erthygl 6 (1) GDPR. (c), a lle mae angen y prosesu at ddibenion ein buddiannau cyfreithlon, bydd y prosesu hwnnw'n cael ei wneud yn unol ag Erthygl 6 (1) GDPR wedi'i oleuo. (dd).\nSylwch, lle rydych wedi rhoi eich caniatâd i brosesu eich gwybodaeth bersonol, gallwch dynnu eich caniatâd yn ôl, er enghraifft trwy anfon e-bost at cefnogaeth@aromaeasy.com ar unrhyw adeg na fydd tynnu'n ôl yn effeithio ar gyfreithlondeb unrhyw brosesu a wnaed yn flaenorol ar sail eich caniatâd.\nRydym yn cymryd camau rhesymol i sicrhau bod eich gwybodaeth bersonol yn gywir, yn gyflawn ac yn gyfredol. Mae gennych hawl i gyrchu, cywiro, neu ddileu'r wybodaeth bersonol a gasglwn. Mae gennych hawl hefyd i gyfyngu neu wrthwynebu, ar unrhyw adeg, i brosesu eich gwybodaeth bersonol ymhellach. Mae gennych hawl i dderbyn eich gwybodaeth bersonol mewn fformat strwythuredig a safonol a, lle bo hynny'n ymarferol yn dechnegol, yr hawl i drosglwyddo'ch gwybodaeth bersonol yn uniongyrchol i drydydd parti. Gallwch gyflwyno cwyn i'r awdurdod diogelu data cymwys ynghylch prosesu eich gwybodaeth bersonol.\nEr mwyn amddiffyn preifatrwydd a diogelwch eich gwybodaeth bersonol, gallwn ofyn am wybodaeth gennych er mwyn ein galluogi i gadarnhau pwy ydych chi a'ch hawl i gael mynediad at wybodaeth o'r fath, yn ogystal â chwilio am y wybodaeth bersonol yr ydym yn ei chadw a'i darparu. Mae yna achosion lle mae deddfau neu ofynion rheoliadol cymwys yn caniatáu neu'n ei gwneud yn ofynnol i ni wrthod darparu neu ddileu peth neu'r cyfan o'r wybodaeth bersonol rydyn ni'n ei chadw.\nGallwch anfon e-bost atom i support@aromaeasy.com i arfer eich hawliau. Byddwn yn ymateb i'ch cais o fewn amserlen resymol. Byddwn yn cymryd pob cam rhesymol i sicrhau bod eich data personol yn gywir ac yn gyfredol.\nRydych chi'n gyfrifol am eich diogelwch defnyddiwr a'ch diogelwch defnyddiwr eich hun ar Aromaeasy. Rydym yn argymell dewis cyfrinair cryf a'i newid yn aml. Peidiwch â defnyddio'r un manylion mewngofnodi (e-bost a chyfrinair) ar draws sawl gwefan.\nWedi dweud hynny, rydym yn gweithredu amrywiaeth o fesurau diogelwch gan gynnwys cynnig defnyddio gweinydd diogel. Mae'r holl wybodaeth sensitif / credyd a gyflenwir yn cael ei throsglwyddo trwy dechnoleg Haen Soced Diogel (SSL) ac yna'n cael ei hamgryptio i'n cronfa ddata darparwyr porth Talu dim ond i fod yn hygyrch i'r rhai sydd wedi'u hawdurdodi â hawliau mynediad arbennig i systemau o'r fath, ac mae'n ofynnol iddynt gadw'r wybodaeth yn gyfrinachol. Ar ôl trafodiad, ni fydd eich gwybodaeth breifat (cardiau credyd, rhifau nawdd cymdeithasol, materion ariannol, ac ati) yn cael eu storio ar ein gweinyddwyr.\nMae ein gweinyddwyr a'n gwefan yn cael eu sganio diogelwch a'u dilysu'n llawn yn allanol gan McAfee Secure o Symantec yn ddyddiol i'ch amddiffyn ar-lein.\nYdw. Ffeiliau bach yw cwcis y mae gwefan neu ei ddarparwr gwasanaeth yn eu trosglwyddo i'ch gyriant caled i'ch cyfrifiaduron trwy eich porwr Gwe (os ydych wedi caniatáu hynny trwy eich gosodiadau). Mae hyn yn galluogi'r gwefannau neu'r systemau darparwyr gwasanaeth i adnabod eich porwr a chipio a chofio gwybodaeth benodol.\nRydym yn defnyddio cwcis i'n helpu i gofio a phrosesu'r eitemau yn eich trol siopa, deall ac arbed eich dewisiadau ar gyfer ymweliadau yn y dyfodol a chasglu data cyfanredol am draffig safle a rhyngweithio safle fel y gallwn gynnig gwell profiadau ac offer safle i chi yn y dyfodol.\nEfallai y byddwn yn contractio gyda darparwyr gwasanaeth trydydd parti i'n cynorthwyo i ddeall ein hymwelwyr gwefan yn well. Fodd bynnag, ni chaniateir i'r darparwyr gwasanaeth hyn ddefnyddio'r wybodaeth a gesglir ar ein rhan ac eithrio i'n helpu i gynnal a gwella ein busnes yn uniongyrchol. Rydym yn defnyddio, er enghraifft, Google Analytics, gwasanaeth dadansoddeg gwe a ddarperir gan Google, Inc. (“Google”) i'n helpu i ddeall yn well sut mae defnyddwyr yn ymgysylltu â'n gwefan. Mae Google Analytics yn defnyddio cwcis er mwyn casglu gwybodaeth am y defnydd o'n gwefan. Defnyddir y wybodaeth hon i lunio adroddiadau a chreu gwasanaethau i'n helpu i wella ein gwefan a'r gwasanaethau sy'n gysylltiedig â hi. Mae'r adroddiadau'n datgelu tueddiadau gwefan heb nodi ymwelwyr unigol. Efallai y bydd y wybodaeth a gynhyrchir gan gwci Google am eich defnydd o'n gwefan (gan gynnwys eich cyfeiriad IP) yn cael ei throsglwyddo i Google a'i storio ar weinyddion yn yr Unol Daleithiau. Gall Google hefyd drosglwyddo'r wybodaeth hon i drydydd partïon lle mae'n ofynnol iddynt wneud hynny yn ôl y gyfraith, neu lle mae trydydd partïon o'r fath yn prosesu'r wybodaeth ar ran Google. Ni fydd Google yn cysylltu'ch cyfeiriad IP ag unrhyw ddata arall a gedwir gan Google.\nAr rai tudalennau o'n gwefan, gall trydydd partïon sy'n darparu cymwysiadau trwy ein gwefan osod eu cwcis eu hunain er mwyn darparu gwasanaethau, olrhain llwyddiant eu cymwysiadau neu addasu cymwysiadau ar eich cyfer chi. Er enghraifft, pan fyddwch chi'n rhannu cynnwys gan ddefnyddio botwm rhannu cyfryngau cymdeithasol fel Facebook neu Twitter, bydd y rhwydwaith cymdeithasol sydd wedi creu'r botwm yn cofnodi eich bod wedi gwneud hyn. Oherwydd sut mae cwcis yn gweithio, ni allwn gael mynediad at y cwcis hyn ac ni all y trydydd partïon gyrchu'r data mewn cwcis a ddefnyddir gennym ni.\nOs yw'n well gennych, gallwch ddewis cael eich cyfrifiadur i'ch rhybuddio bob tro y mae cwci yn cael ei anfon, neu gallwch ddewis diffodd pob cwci trwy osodiadau eich porwr. Fel y mwyafrif o wefannau, os byddwch chi'n diffodd eich cwcis, efallai na fydd rhai o'n gwasanaethau'n gweithio'n iawn. Fodd bynnag, gallwch barhau i osod archebion trwy gysylltu â'r Gwasanaeth Cwsmeriaid yn cefnogaeth@aormaeasy.com.\nYdyn ni'n datgelu unrhyw wybodaeth i bartïon allanol?\nNid ydym yn gwerthu, masnachu, nac fel arall yn trosglwyddo eich gwybodaeth bersonol i bartïon allanol. Nid yw hyn yn cynnwys trydydd partïon dibynadwy sy'n ein cynorthwyo i weithredu ein gwefan, cynnal ein busnes, cyflawni taliadau, darparu cynhyrchion neu wasanaethau a brynwyd, anfon gwybodaeth neu ddiweddariadau atoch neu fel arall eich gwasanaethu, cyhyd â bod y partïon hynny'n cytuno i gadw'r wybodaeth hon yn gyfrinachol. Efallai y byddwn hefyd yn rhyddhau'ch gwybodaeth pan gredwn ei bod yn briodol rhyddhau i gydymffurfio â'r gyfraith, gorfodi ein polisïau gwefan, neu amddiffyn hawliau, eiddo neu ddiogelwch ein rhai ni neu eraill. Fodd bynnag, gellir darparu gwybodaeth ymwelwyr nad yw'n bersonol adnabyddadwy i bartïon eraill ar gyfer marchnata, hysbysebu neu ddefnyddiau eraill.\nPa mor hir ydyn ni'n cadw'ch gwybodaeth?\nByddwn yn cadw'ch gwybodaeth bersonol cyhyd ag y bydd angen cyflawni'r dibenion a amlinellir yn y Polisi Preifatrwydd hwn, oni bai bod cyfnod cadw hirach yn ofynnol neu'n cael ei ganiatáu gan dreth, cyfrifyddu neu gyfreithiau cymwys eraill.\nWeithiau, yn ôl ein disgresiwn, gallwn gynnwys neu gynnig cynhyrchion neu wasanaethau trydydd parti ar ein gwefan. Mae gan y safleoedd trydydd parti hyn bolisïau preifatrwydd ar wahân ac annibynnol. Felly nid oes gennym unrhyw gyfrifoldeb na rhwymedigaeth am gynnwys a gweithgareddau'r safleoedd cysylltiedig hyn. Serch hynny, rydym yn ceisio diogelu uniondeb ein gwefan ac rydym yn croesawu unrhyw adborth am y safleoedd hyn.\nEwch hefyd i'n hadran Telerau ac Amodau i sefydlu defnydd, ymwadiadau a chyfyngiadau atebolrwydd sy'n llywodraethu defnyddio ein gwefan yn Nhelerau ac Amodau.\nOs penderfynwn newid ein polisi preifatrwydd, byddwn yn postio'r newidiadau hynny ar y dudalen hon, a / neu'n diweddaru dyddiad addasu'r Polisi Preifatrwydd isod.\nOs hoffech arfer un o'ch hawliau fel y nodir uchod, neu os oes gennych gwestiwn neu gŵyn am y polisi hwn, y ffordd y mae eich gwybodaeth bersonol yn cael ei phrosesu, cysylltwch â ni trwy e-bost: support@aromaeasy.com.


1 Corinthiaid 2 BWM - A myfi, pan ddeuthum atoch, frodyr, a - Bible Gateway\n1 Corinthiaid 11 Corinthiaid 3\n1 Corinthiaid 2 Beibl William Morgan (BWM)\n2 A myfi, pan ddeuthum atoch, frodyr, a ddeuthum nid yn ôl godidowgrwydd ymadrodd neu ddoethineb, gan fynegi i chwi dystiolaeth Duw. 2 Canys ni fernais i mi wybod dim yn eich plith, ond Iesu Grist, a hwnnw wedi ei groeshoelio. 3 A mi a fûm yn eich mysg mewn gwendid, ac ofn, a dychryn mawr. 4 A’m hymadrodd a’m pregeth i, ni bu mewn geiriau denu o ddoethineb ddynol, ond yn eglurhad yr Ysbryd a nerth: 5 Fel na byddai eich ffydd mewn doethineb dynion, ond mewn nerth Duw. 6 A doethineb yr ydym ni yn ei llefaru ymysg rhai perffaith: eithr nid doethineb y byd hwn, na thywysogion y byd hwn, y rhai sydd yn diflannu. 7 Eithr yr ydym ni yn llefaru doethineb Duw mewn dirgelwch, sef y ddoethineb guddiedig, yr hon a ragordeiniodd Duw cyn yr oesoedd i’n gogoniant ni: 8 Yr hon nid adnabu neb o dywysogion y byd hwn: oherwydd pes adwaenasent, ni chroeshoeliasent Arglwydd y gogoniant. 9 Eithr fel y mae yn ysgrifenedig, Ni welodd llygad, ac ni chlywodd clust, ac ni ddaeth i galon dyn, y pethau a ddarparodd Duw i’r rhai a’i carant ef. 10 Eithr Duw a’u heglurodd i ni trwy ei Ysbryd: canys yr Ysbryd sydd yn chwilio pob peth; ie, dyfnion bethau Duw hefyd. 11 Canys pa ddyn a edwyn bethau dyn, ond ysbryd dyn yr hwn sydd ynddo ef? felly hefyd, pethau Duw nid edwyn neb, ond Ysbryd Duw. 12 A nyni a dderbyniasom, nid ysbryd y byd, ond yr Ysbryd sydd o Dduw; fel y gwypom y pethau a rad roddwyd i ni gan Dduw. 13 Y rhai yr ydym yn eu llefaru hefyd, nid â’r geiriau a ddysgir gan ddoethineb ddynol, ond a ddysgir gan yr Ysbryd Glân; gan gydfarnu pethau ysbrydol â phethau ysbrydol. 14 Eithr dyn anianol nid yw yn derbyn y pethau sydd o Ysbryd Duw: canys ffolineb ydynt ganddo ef; ac nis gall eu gwybod, oblegid yn ysbrydol y bernir hwynt. 15 Ond yr hwn sydd ysbrydol, sydd yn barnu pob peth; eithr efe nis bernir gan neb. 16 Canys pwy a wybu feddwl yr Arglwydd, yr hwn a’i cyfarwydda ef? Ond y mae gennym ni feddwl Crist.


Myfyrwyr yn teithio dros yr Iwerydd i rannu ymchwil i ddeallusrwydd artiffisial - Prifysgol Abertawe\nLlun o gynrychiolwyr AIMLAC ac aelodau o IAIFI o flaen Cromen Fawr MIT.\nYmwelodd grŵp o 12 o fyfyrwyr PhD a dau aelod o Ganolfan Hyfforddiant Doethurol UKRI mewn Deallusrwydd Artiffisial, Dysgu Peirianyddol ac Uwch-gyfrifiadura (AIMLAC) yn Abertawe â Sefydliad Technoleg Massachusetts (MIT). Cyfnewidiodd y grŵp syniadau ar ddefnyddio deallusrwydd artiffisial a dysgu peirianyddol mewn ymchwil wyddonol yn ogystal â thrafod addysgu a hyfforddi arweinwyr gwyddor data/dysgu peirianyddol y genhedlaeth nesaf.\nYmwelodd y cynrychiolwyr, dan arweiniad Cyfarwyddwr y Ganolfan Hyfforddiant Doethurol, yr Athro Gert Aarts o'r Adran Ffiseg, a Chyfarwyddwr Technegol y Ganolfan Hyfforddiant Doethurol, yr Athro Biagio Lucini o'r Adran Fathemateg, â'r Sefydliad Deallusrwydd Artiffisial a Rhyngweithiadau Sylfaenol (IAIFI).\nWedi'u croesawu gan yr Athro Jesse Thaler a Dr Phiala Shanahan, cyflwynodd y myfyrwyr – chwech o Abertawe a dau o brifysgolion Bangor, Bryste a Chaerdydd oll – eu hymchwil mewn dwy sgwrs hwy a 10 sgwrs fer.\nYna cyflwynodd cymrodorion IAIFI yr un nifer o sgyrsiau, gan arwain at drafodaethau ysgogol yn ystod y digwyddiadau cymdeithasol wedyn.\nNeilltuwyd sesiwn arbennig i raglenni hyfforddiant AIMLAC ac IAIFI, gan gynnwys cyflwyniad gan AIMLAC ar leoliadau gwaith myfyrwyr gyda phartneriaid diwydiannol.\nHwyluswyd yr ymweliad drwy gyllid gan y Cyngor Ymchwil Peirianneg a'r Gwyddorau Ffisegol (EPSRC) a neilltuwyd yn benodol i alluogi gweithgareddau cydweithredol rhwng ymchwilwyr deallusrwydd artiffisial yn y DU ac Unol Daleithiau America.\nMeddai Tabitha Lewis, myfyrwraig PhD yn ei blwyddyn gyntaf yn Abertawe: “Yn ogystal â fy helpu i drafod fy ymchwil ag eraill, gan rannu syniadau a chreu cysylltiadau, rhoddodd yr ymweliad werthfawrogiad a dealltwriaeth i fi o'r ymchwil mae pobl eraill yn ymgymryd â hi, gan helpu i feithrin perthnasoedd rhwng carfanau. Roedd y profiad yn un bythgofiadwy!”\nYchwanegodd Maciek Glowacki, myfyriwr PhD yn ei ail flwyddyn ym Mryste: “Rhagorodd MIT ar fy nisgwyliadau, a oedd eisoes yn uchel. Mae rhywbeth arbennig iawn yn yr aer yn y lle hwnnw. Roedd hi'n bleser rhannu fy ngwaith fy hun a chlywed am yr ymchwil arloesol gan gymrodorion ac ôl-raddedigion IAIFI.”\nMeddai'r Athro Aarts: “I fyfyrwyr PhD, dyma'r daith ymchwil gyntaf ers mwy na dwy flynedd, felly roedd yn wirioneddol gyffrous. Rwyf mor falch bod EPSRC yn gallu cefnogi'r gweithgarwch hwn ac rwyf am ddiolch i aelodau tîm MIT am eu croeso ardderchog. Rwy'n arbennig o falch o'n myfyrwyr am gyflwyno ystod eang o bynciau ymchwil a oedd i gyd yn gysylltiedig drwy'r defnydd o ddulliau dysgu peirianyddol.”\nRhagor o wybodaeth am y rhaglen AIMLAC\nIau 17 Mawrth 2022 14:04 GMT


Fel eich Aelod Seneddol Llafur dros Ogledd Caerdydd, hoffwn gael gwybod beth sy'n bwysig i chi. Cofiwch gysylltu os oes gennych chi unrhyw bryderon ac i ddweud wrthyf am eich blaenoriaethau ar gyfer ein hetholaeth.\nFfôn: 02920 624440\n2 Codas House, 52-60 Merthyr Road, Caerdydd, CF14 1DJ\nI anfon e-bost i fy nghyfeiriad seneddol, defnyddiwch y ffurflen isod a byddwn yn ymateb cyn gynted ag y bo modd.\nRydym yn parchu eich hawl i breifatrwydd. Mae’r Polisi Preifatrwydd hwn yn nodi sut yr ydym ni’n prosesu’r data personol yr ydym ni’n ei gasglu gennych chi a sut y gallem ddefnyddio eich gwybodaeth.\nO dan Reoliad Cyffredin ar Ddiogelu Data yr UE (GDPR), diffinnir data personol fel a ganlyn:\n“unrhyw wybodaeth sy’n ymwneud â pherson naturiol adnabyddedig neu adnabyddadwy (‘gwrthrych y data’); person naturiol adnabyddadwy yw un y mae’n bosibl ei adnabod yn uniongyrchol neu’n anuniongyrchol, yn enwedig drwy gyfeirio at ddynodwr megis enw, rhif adnabod, data lleol, dynodwr ar-lein neu drwy un ffactor neu fwy sy’n benodol i hunaniaeth corfforol, ffisiolegol, genynnol, meddyliol, economaidd, diwylliannol neu gymdeithasol y person naturiol hwnnw.”\nMae’r polisi preifatrwydd hwn yn dweud wrthych sut y byddwn ni, swyddfa Anna McMorrin, yn casglu ac yn defnyddio eich data personol mewn ymateb i’ch cais am gymorth.\nPam y mae angen i swyddfa Anna McMorrin gasglu a storio data personol?\nEr mwyn i ni gynnig cymorth i chi gyda’ch ymholiad, mae angen inni gasglu rhywfaint o ddata personol. Rydym bob amser yn ymrwymedig i sicrhau bod yr wybodaeth a gesglir ac a ddefnyddir gennym yn briodol i’r diben hwn, ac nad yw’n ymosodiad ar eich preifatrwydd. Bydd y sail gyfreithlon ar gyfer casglu a defnyddio eich data personol yn dibynnu ar gyd-destun penodol y casglu. Fodd bynnag, ni fyddwn yn casglu data personol gennych chi fel arfer ac eithrio (a) pan fo gennym ni eich cydsyniad i wneud hynny neu (b) pan fo prosesu’r data personol o fudd cyfreithlon i ni, ac nad yw’r budd hwnnw yn cael ei drechu gan eich hawliau.\nMae gan Anna McMorrin hawl i wneud copi o’r rhestr etholaethol yn rhan o’i dyletswyddau fel Aelod etholedig o Senedd y DU. Mae hyn yn cynnwys enw llawn a chyfeiriad pob etholwr cofrestredig, a chaiff Anna ysgrifennu atoch ynglŷn â’i gweithgareddau fel AS.\nA fydd swyddfa Anna McMorrin yn rhannu fy nata personol ag unrhyw un arall?\nPan fydd Anna yn ymgymryd â gwaith achos ar eich rhan, gallai fod angen rhannu’r manylion yr ydych yn eu rhoi ag adrannau’r Llywodraeth, awdurdodau lleol a chyrff cyhoeddus eraill. Ni fydd Anna yn rhannu gwybodaeth oni bai bod ei hangen i fwrw ymlaen â’ch achos. Os oes gennych chi unrhyw gwestiynau neu bryderon o ran sut y defnyddir gwybodaeth yr ydych yn ei rhannu yn rhan o gais am waith achos, cysylltwch â’r Swyddog Diogelu Data i gael rhagor o wybodaeth.\nAc eithrio yn yr amgylchiadau uchod, ni fydd Anna yn rhannu gwybodaeth bersonol â sefydliadau eraill oni bai eich bod yn rhoi cydsyniad penodol ar gyfer hyn.\nEr mwyn cyfathrebu â chi am y gwaith a wneir ganddi fel AS Etholaeth Gogledd Caerdydd, gallai fod angen i Anna drosglwyddo gwybodaeth bersonol i wledydd y tu allan i’r UE. Yn yr achos hwn, bydd Anna yn cymryd camau i sicrhau bod y cyflenwyr yn cydymffurfio â’r Rheoliad Cyffredin ar Ddiogelu Data neu’n destun y cynllun Privacy Shield rhwng yr Undeb Ewropeaidd a’r Unol Daleithiau.\nSut y bydd swyddfa Anna McMorrin yn defnyddio’r data personol a gesglir gennyf I?\nBydd swyddfa Anna McMorrin yn prosesu (casglu, storio a defnyddio) yr wybodaeth a ddarperir gennych mewn modd sy’n gydnaws â’r Rheoliad Cyffredin ar Ddiogelu Data yr UE (GDPR). Byddwn yn gwneud ein gorau i gynnal eich gwybodaeth yn gywir ac yn gyfredol, a pheidio â’i chadw am fwy nag sydd ei hangen. Bydd swyddfa Anna McMorrin yn storio eich data personol am 2 flynedd, a gwaredir y data personol ar ôl hyn yn ddiogel.\nBydd yr holl ddata personol yr ydych yn ei rannu ag Anna McMorrin yn cael ei storio yn ddiogel, yn ffisegol ac yn electronig, yn unol â’n polisïau.\nO dan ba amgylchiadau y bydd swyddfa Anna McMorrin yn cysylltu â mi?\nRydym yn ceisio peidio â bod yn ymwthiol, ac rydym yn gwneud yn siŵr nad ydym yn gofyn cwestiynau amherthnasol a diangen. At hynny, bydd yr wybodaeth yr ydych yn ei rhannu yn destun mesurau a gweithdrefnau llym i leihau’r risg o ddefnydd neu ddatgeliad nas awdurdodir.\nMae gennych nifer o hawliau o ran eich gwybodaeth bersonol a’r cyfle i ddewis sut y defnyddir yr wybodaeth. Cewch:\nOfyn am gopïau o’r wybodaeth bersonol a gedwir amdanoch chi gan swyddfa Anna (a elwir yn “gais gwrthrych am wybodaeth”)\nGofyn i ni gywiro neu ddiweddaru unrhyw wybodaeth bersonol a gedwir amdanoch chi\nGofyn i ni ddileu eich gwybodaeth neu gyfyngu’r ffordd yr ydym yn ei defnyddio\nGofyn i gael yr wybodaeth bersonol yr ydych wedi ei rhannu â ni ar ffurf electronig fel y gellir ei throsglwyddo i reolydd data arall (a elwir yn “cludadwyedd data”)\nCewch ddewis peidio â derbyn rhagor o gyfathrebiadau gan swyddfa Anna McMorrin, ar unrhyw ffurf neu adeg. Ymdrinnir â phob cais i ddatdanysgrifio yn brydlon, ac ym mhob achos, o fewn wythnos.\nA yw’n bosibl i mi gael gwybod pa ddata personol a gedwir amdanaf i gan swyddfa Anna McMorrin?\nGall swyddfa Anna McMorrin gadarnhau pa wybodaeth yr ydym yn ei chadw amdanoch chi a sut y caiff ei phrosesu, dim ond drwy wneud cais i ni. Gelwir y weithdrefn hon yn Gais Gwrthrych am Wybodaeth. Os yw’r swyddfa yn cadw data personol amdanoch chi, cewch ofyn am yr wybodaeth a ganlyn:\nManylion cyswllt y Swyddog Diogelu Data.\nAt ba ddibenion y prosesir y data ac ar ba sail gyfreithiol.\nOs prosesir y data ar sail buddion cyfreithlon swyddfa Anna McMorrin neu drydydd parti, gwybodaeth am y buddion hynny.\nCategorïau'r data personol sy’n cael ei gasglu, ei storio a’i brosesu.\nDerbynnydd/derbynwyr neu’r mathau o dderbynwyr y datgelir y data iddynt.\nOs ydym yn bwriadu trosglwyddo data personol i drydedd wlad neu sefydliad rhyngwladol, gwybodaeth am sut yr ydym ni’n sicrhau y gwneir hyn mewn modd diogel.\nAm ba mor hir y caiff y data ei storio.\nGwybodaeth am eich hawl i dynnu eich cydsyniad yn ôl ar unrhyw adeg.\nSut i gyflwyno cwyn gerbron yr awdurdod goruchwyliol.\nFfynhonnell y data personol os na chafodd ei gasglu yn uniongyrchol gennych chi.\nPa ddogfennau adnabod y bydd angen i mi eu darparu er mwyn cael mynediad at hyn?\nMae swyddfa Anna McMorrin yn derbyn y dogfennau adnabod canlynol pan ofynnir am wybodaeth am eich data personol: pasbort, trwydded yrru, bil cyfleustodau (o’r tri mis diwethaf). I wneud Cais Gwrthrych am Wybodaeth (SAR), cysylltwch â’r Swyddog Diogelu Data, Hannah Buckingham yn Uned 2 Codas House, 52-60 Heol Merthyr, Caerdydd CF14 1DJ. E-bost: hannah.buckingham@parliament.uk\nResponse to EU Withdrawal Bill vote\nMedi 12, 2017\nFollowing last night’s vote in the House of Commons on the EU Withdrawal Bill, I am deeply disappointed with the result. The Bill is an affront to parliamentary democracy, containing fundamental flaws that give huge and accountable powers to government Ministers. It will also undermine and introd…\nAnna McMorrin Labour MP for Cardiff North Parliamentary Diary w/c 4th September 2017 Hello, I hope you all had a lovely summer. I’d like to start by congratulating all our local students who received A-level, AS-level and GCSE results in August. Pupils (and of course staff) at our schools have…\nOn Wednesday 6th September, I was one of the 157 MPs who signed a letter addressed to the Foreign Secretary, Boris Johnson, demanding that the government take action to stop the recent escalation of violence targeted towards Rohingya Muslims in Myanmar. Rushanara Ali MP, Co-Chair of the APPG for De…\nMeeting with Natural Resources Wales to discuss restoration of Fforest Fawr in Tongwynlais. Today I met with Gareth O’Shea, Executive Director for Operations across South Wales, and John Hogg, Head of Operations for Natural Resources Wales (NRW) to discuss the planned larch disease felling at Ffore…\nPetition: Restore Fforest Fawr after larch disease cull\nAwst 18, 2017\n#RestoreFforestFawr You can sign the petition here. As some of you may be aware, larch disease in trees is having a devastating effect on our forests across Wales, including unfortunately in Forest Fawr in Tongwynlais, and I am pleased to see Natural Resources Wales taking sensible steps to ma…\nThe unfair changes to State Pension Law haved affect many women. I remain very concerned by the issue, and on the 5th July attended the Westminster Hall debate on Women Against State Pension Inequality (Waspi). It was one of the largest turnouts ever seen for such a debate with some very passionate …\nStatement: Velindre Cancer Treatment Centre\nI have had many discussions with Velindre Hospital, local residents and organisations over the past few months to discuss the development and have considered all of the issues very carefully, weighing the very real environmental concerns with the health needs of our communities and that of South Eas…\nNewsletter: July and August 2017\nGorffenaf 28, 2017\nHere is a copy of my first newsletter that was delivered to homes throughout Cardiff North. Thank you to everyone who helped deliver it and tweeted about receiving it!\nPress Release: Ronald House at Children’s Hospital for Wales’\nGorffenaf 26, 2017\nNew accommodation for parents of sick children ‘a really welcome addition to Noah’s Ark Children’s Hospital for Wales’ – Julie Morgan AM and Anna McMorrin MP Julie Morgan, AM for Cardiff North, and Anna McMorrin, MP for Cardiff North, yesterday [July 25] visited a newly-opened accommodation block…\nOn 19th July 2017, I secured a debate in the House of Commons on Tesco House, Cardiff: Job Losses. Below is an extract from my statement: "On Wednesday 21 June, without any warning or consultation with either the Welsh or the UK Governments, Tesco announced it would be closing its customer contact…


Covid-19: 'Tebygol' y bydd rhai pobl a gollodd anwyliaid yn herio Llywodraeth Cymru'n gyfreithiol | Newyddion S4C | Newyddion S4C\nCovid-19: 'Tebygol' y bydd rhai pobl a gollodd anwyliaid yn herio Llywodraeth Cymru'n gyfreithiol\nGan Gwyn Loader - Prif Ohebydd Newyddion S4C\nMae’n debygol y bydd pobl gollodd anwyliaid i Covid-19 yn ystyried mynd â Llywodraeth Cymru i gyfraith, yn ôl cyfreithiwr sy’n cynrychioli 350 o deuluoedd oedd yn ymateb i ddyfarniad yn yr Uchel Lys.\nDdydd Mercher, daeth dau farnwr i’r casgliad bod polisïau i anfon cleifion yn Lloegr o ysbytai i gartrefi gofal heb eu profi ar ddechrau’r pandemig yn anghyfreithlon.\nYn Lloegr roedd pob claf ysbyty yn cael ei brofi am Covid cyn cael eu rhyddhau o 15 Ebrill, 2020. Yng Nghymru, cafodd y polisi ddim ei newid tan bythefnos yn ddiweddarach.\nDywedodd Prif Weinidog Cymru, Mark Drakeford, y bydd yn ystyried dyfarniad yr Uchel Lys a “allai fod â goblygiadau i ni yng Nghymru”.\nOnd mewn cyfweliad â Newyddion S4C mae’r cyfreithiwr Craig Court, sy’n cynrychioli grŵp ‘Covid-19 Bereaved Families for Justice Cymru’ yn dweud: “Os oedd penderfyniadau yn Lloegr yn anghyfreithlon, mae’n debygol i benderfyniadau yng Nghymru fod yn anghyfreithlon.\n“Ac os oedd yr oedi mewn gwneud newidiadau yn Lloegr yn anghyfreithlon, mae’n dilyn bod oedi pellach o bythefnos yng Nghymru yn anghyfreithlon.\n“Y manylion sy’n gwneud achos cyfreithiol yn anodd. Ry’n ni’n dal i ystyried hynny. Rwy’n credu y bydd rhagor o achosion cyfreithiol o ganlyniad i’r penderfyniad. Ar hyn o bryd mae’n aneglur sut fydd hynny’n edrych."\n'Rhaid i ni ddysgu'\nMary Wimbury yw Prif Weithredwr Fforwm Gofal Cymru.\nMae’n dweud i gartrefi gofal unigol gymryd camau i geisio atal lledaeniad Covid-19 cyn i Lywodraeth Cymru weithredu.\n"Cyn i bolisi Llywodraeth Cymru newid, roedd llawer o gartrefi gofal wedi dweud na, dydw i ddim yn derbyn pobl o'r ysbyty heb brawf achos rydyn ni'n poeni am Covid. Rydyn ni'n poeni am y bobl sy'n byw yn y cartrefi gofal," meddai.\n“Rhaid i ni ddysgu o bethau sydd wedi digwydd ar ddechrau'r pandemig. Rhaid i ni ddiogelu pobl hen, pobl fregus sy'n byw mewn cartrefi gofal mwy nac ar ddechrau'r pandemig".\nBu farw mam Margaret Williams ar ôl dal Covid-19 yng Ngwanwyn 2020.\n'Cyfaddef lle oedd y ffaeleddau'\nCollodd Margaret Williams ei mam i Covid yng Ngwanwyn 2020.\nRoedd Peggy Patrick yn byw gyda dementia mewn cartref gofal. Bu farw ar Ebrill 11 yn 95 mlwydd oed.\nYn ôl Mrs Williams, doedd hi ddim yn gwybod bod gan ei mam Covid tan iddi weld ei thystysgrif farwolaeth.\nMae dyfarniad yr Uchel Lys yn rhoi gobaith iddi y bydd hi, a theuluoedd eraill, yn cael cyfiawnder.\n“Bu farw’r holl bobl yma. Dyw hyn ddim ynglŷn â mam a fi. Mae’r grwpiau rydw i’n perthyn iddyn nhw - mae pobl wedi colli aelodau o’u teuluoedd; gwŷr, merched, meibion, mamau a thadau," meddai.\nMae’n dweud bod y dyfarniad yn cryfhau’r galwadau am ymchwiliad Covid annibynnol penodol i Gymru.\n“Does bosib y dylai’r Llywodraeth sylweddoli bod angen atebion arnom ni. Mae angen iddyn nhw gyfaddef lle oedd y ffaeleddau.\n“Rydw i’n credu i’r amgylchiadau yng Nghymru fod yn wahanol, ac mae angen edrych ar y rheiny - ac mae angen i bwy bynnag sydd mewn grym i sicrhau bod hynny yn digwydd."\nDroeon mae Llywodraeth Cymru wedi gwrthod galwadau am ymchwiliad Covid annibynnol i Gymru, gan ddweud y bydd yna graffu ar benderfyniadau wnaed yng Nghaerdydd fel rhan o ymchwiliad ehangach ar draws y Deyrnas Unedig.\nTra’n ymateb i ddyfarniad yr Uchel Lys mewn cyfweliad â rhaglen Politics Wales BBC Cymru, fe ddywedodd Mark Drakeford: “Mi wna’i astudio beth oedd gan yr Uchel Lys i’w ddweud.\n"Mae’n edrych fel dyfarniad pwysig allai fod â goblygiadau i ni yng Nghymru felly mi wna’i sicrhau ei fod yn cael ei astudio’n ofalus.\n"Ond heb i mi fod yn rhan o’r achos ar unrhyw adeg, ni fyddai’n briodol i mi ddod at unrhyw gasgliadau yn seiliedig ar yr hyn i mi ddarllen mewn adroddiadau papur newydd."


Tsieina GHRP-6 5mg / Vial Dynol Peptidau Gweithgynhyrchwyr, Cyflenwyr - Ffatri Uniongyrchol Cyfanwerthu - Xinhang\nPeptidau Dynol GHRP-6 5mg / Vial\nEr bod GHRP-6 yn gallu achosi cynnydd mawr yng nghynhyrchiant GH pan gaiff ei ddefnyddio ar ei ben ei hun, bydd dos penodol yn cael effaith fwy sylweddol ar yr hyn y cymerir peptid GHRH (hormon twf sy'n rhyddhau hormon) ar yr un pryd. Fel arall, wrth gyfuno GHRH â GHRP-6, dim ond tua hanner neu draean cymaint o GHRP-6 sydd ei angen i gael yr un cynnydd yng nghynhyrchiant GH.\nGhrp-6 Enw'r Cynnyrch: GHRP-6\nGhrp-6 Enw Cemegol: Hormon twf yn rhyddhau peptid-6\nGhrp-6 Rhif CAS: 87616-84-0\nFformiwla Moleciwlaidd Ghrp-6: C46H56N12O6\nPwysau Moleciwlaidd Grp-6: 873.01\nManyleb Ghrp-6: 5mg / vail neu 10mg / vail * 10vial / kit\nAssay Ghrp-6: 99.5%\nGhrp-6 Ymddangosiad: Powdwr gwyn\nMae GHRP - 6 yn achosi ysgogiad y chwarren bitwidol anterol sydd yn y pen draw yn achosi cynnydd mewn rhyddhau GH. Ers GHRP - 6 yn gweithredu'n uniongyrchol ar y ddolen adborth sy'n arwydd o waharddiad rhyddhau nwyon GH, pan fo secretion GH naturiol wedi cael ei atal gan ddefnydd synthetig hirdymor, gellir defnyddio GHRP-6 i ail-ysgogi cynhyrchiad naturiol GH. Mae GHRP-6 hefyd yn effeithio ar y system nerfol ganolog, trwy ddiogelu niwronau yn ogystal â chynyddu cryfder mewn ffordd sy'n debyg iawn i'r ffordd y mae rhai steroidau yn y teulu Dihydrotestosterone yn ei wneud.\nMae GHRP-6 yn symbylydd cryf o ryddhau naturiol. Mae GHRP-6 yn Hexa-peptid sy'n hyrwyddo cymeriant bwyd trwy ysgogi newyn ac yn helpu i gynyddu metabolaeth ynni. Mae rhyddhau peptidau, yn debyg i GHRP-6, yn cael eu defnyddio amlaf ar gyfer trin diffygion (GH), anhwylderau bwyta, gordewdra, ac ati. Mae ymchwil wedi dangos bod defnyddio'r Peptidau hyn yn cynyddu màs cyhyrau heb lawer o fraster, cryfder, stamina ac yn lleihau braster y corff.\nMae manteision GHRP-6 yn hynod ddeniadol i lawer o fathau o athletwyr, a'r rhai sydd am wella eu lles cyffredinol.\nGall GHRP-6 helpu i amddiffyn cyhyrau'r corff trwy hybu adferiad a synthesis protein. Yn fwy na hynny, dangoswyd hefyd ei fod yn ymladd yn effeithiol â llid.\nWrth gwrs, rydym i gyd am gael mwy o gyhyrau, a bydd y cyfansoddyn hwn yn helpu i gynyddu màs a datblygiad cyhyrau.\nMae'n debyg mai dyma'r rheswm y mae pobl yn casglu'r arian parod ar gyfer GHRP-6, ac mae'n gweithio'n wych o ran helpu i golli braster, sy'n ei wneud yn opsiwn da iawn ar gyfer ail-gylchdroi neu dorri.\nMae manteision GHRP-6 yn llawer mwy amlwg yn y rhai sydd eisoes mewn cyflwr da. Felly, os ydych chi'n ordew, neu'n hollol allan o siâp, yna mae'n well gweithio ar eich cyflyru cyn defnyddio GHRP-6 yn gyntaf. Yn y cyfamser, bydd y rhai sydd mewn siâp uchaf, yn elwa fwyaf o'r cyfansoddyn hwn, gan mai dyma'r eisin ar y gacen.\nAr ôl i chi ei gymysgu'n ofalus, mae'r cyfansoddyn hwn fel arfer wedi'i chwistrellu yn is-redyn\n0.1% Trifluoroacetic mewn 100% Acetonitrile\n0.1% Trifluoroacetic mewn 100% Dŵr\n1.0ml / mun\nGwasanaeth o ansawdd uchel Ni fydd ein pecynnu nwyddau yn cynnwys unrhyw wybodaeth am hormonau a gellir eu hanfon allan o wahanol ardaloedd o lestri. Ar hyn o bryd, y gyfradd clirio tollau nwyddau yr ydym yn ei hanfon i United States ac Ewrop yw 99%, Fel ar gyfer Canada, Brasil o ardal agos iawn â chyfradd bwcl, mae gennym hefyd ffordd newydd o fynd drwy'r tollau. Rydym hefyd wedi ail-anfon polisi yn llwyr i rai ardaloedd.\nHot Tags: peptidau dynol ghrp-6 5mg / vial, Tsieina, gweithgynhyrchwyr, cyflenwyr, ffatri, cyfanwerthu\nPâr o: CJC-1295 Gyda Peptidau Gwrth-Heneiddio DAC\nNesaf: Powdr Peptidau GHRP-2 2mg 5mg\nTwf Hormone Rhyddhau Peptid-6 GHRP-6


Gavin Thomas - Datblygiad proffesiynol a hyfforddiant yn y sector AB yng Nghymru: edrych yn ôl\nMae staff sy'n arwain ac yn addysgu ym maes addysg bellach (AB) a'r sector sgiliau yn chwarae rôl allweddol wrth wasanaethu dysgwyr a chyflogwyr yn eu cymunedau, ac yn eu tro yn cefnogi datblygiad economaidd a symudedd cymdeithasol. Mae hyn yn gofyn am y gallu i ysbrydoli, addysgu a hyfforddi ystod eang ac amrywiol o bobl ifanc ac oedolion ar bob lefel - o lefel mynediad a chyn mynediad i lefel gradd a phroffesiynol.\nMae datblygiad proffesiynol parhaus (DPP) wedi gweld sawl newid i ofynion rheoleiddio sy'n cynnwys perthynas cwbl wahanol â llywodraeth dros y degawdau. Yn gynyddol, mae colegau, sefydliadau hyfforddi seiliedig ar waith, a darparwyr addysg eraill gan gynnwys carchardai, sefydliadau troseddwyr ifanc, gwasanaethau addysg ieuenctid ac oedolion wedi wynebu gwahanol lefelau o reolaeth gan lywodraeth.\nCyn pasio Deddf Addysg Bellach ac Uwch 1992, cyfrifoldeb awdurdodau lleol (ALl) a sefydliadau unigol oedd DPP yn y sector AB. Yn ystod y 1970au a 1980au, fe drefnodd Cydbwyllgor Addysg Cymru (CBAC), fel y corff oedd yn gyfrifol am gydlynu ALl a chymeradwyo cyrsiau, ystod o rwydweithiau cwricwlwm ledled Cymru. Ond ni fu erioed strategaeth DPP oedd yn diwallu anghenion y sector ôl-16. Ystyriwyd DPP fel cyfres o gyfleoedd hyfforddi undydd mewnol o fewn sefydliadau, gyda chyflenwad o gynadleddau cwricwlwm blynyddol gyda'r bwriad o ddiweddaru athrawon â datblygiadau. Roedd y digwyddiadau yma'n ddefnyddiol o ran codi ymwybyddiaeth a throsglwyddo gwybodaeth ond yn annhebygol o arwain at wella addysgu a dysgu, sef craidd a chrynswth y sector.\nYn y 1990au, fe welsom newid mawr i lywodraethant a statws colegau AB gyda throsglwyddo cyfrifoldeb o ALl i gorfforaethau AB unigol. Ond bu ychydig o newid i'r model DPP. Cynnal diwrnodau HMS oedd y ffordd draddodiadol yn y sector, gyda Fforwm (Colegau Cymru bellach) yn cymryd lle CBAC fel trefnydd cwricwlwm a rhwydweithiau eraill.\nYn y 1990au hwyr, sefydlwyd Sefydliadau Hyfforddiant Cenedlaethol (SHC) i helpu cyflogwyr i ddiwallu eu hanghenion addysgu a hyfforddiant. Daeth y SHC ag ymyrraeth sylweddol yn y farchnad lafur gan y Llywodraeth a'r awydd i:\nfod yn fwy strategol\nannog ymrwymiad i hyfforddiant gan gyflogwyr o bob maint\nsefydlu partneriaethau effeithiol a\nsicrhau bod adnoddau, staffio a strwythuro yn ddigonol i ddiwallu anghenion y gweithlu yn y dyfodol.\nYn Awst 1999, Sefydliad Hyfforddiant Cenedlaethol Addysg Bellach (FENTO) oedd y corff â'r cyfrifoldeb dros osod safonau ar gyfer y sector AB yn y DU ac am ymchwilio cynlluniau datblygu parthed â darogan anghenion sgiliau'r sector yn y dyfodol.\nUn o rolau allweddol FENTO oedd datblygu safonau galwedigaethol yn seiliedig ar swyddogaethau a ddarparwyd yn y sector megis addysgu, rheoli a llywodraethiant. Defnyddiwyd y safonau hyn yn eang o fewn y sector i:\ngynnig arweiniad ar recriwtio staff\ngosod disgrifiadau swydd\ndarparu fframwaith ar gyfer gwerthuso staff\nsefydlu ystod o anghenion DPP\ncynnig cysondeb ar gyfer datblygu cymwysterau sy'n cael eu cydnabod yn genedlaethol at ddibenion sicrhau ansawdd.\nYn 2000 drwy Fforwm, penodwyd rheolwr datblygu cenedlaethol i Gymru. Yn ystod y cyfnod 2000-05, a hynny ar sail ymchwil, cyhoeddwyd nifer o ddogfennau yn benodol ar gyfer Cymru gan gynnwys:\nCynllun Datblygu'r Gweithu ar gyfer Athrawon AB yng Nghymru (2004)\nDatblygiad Staff mewn Colegau AB ac Anghenion BBaCh yng Nghymru (2001)\nAdnabod Anghenion Hyfforddiant a Hyrwyddo Ymarfer Da mewn Dysgu Peirianneg yng Nghymru (2004)\nYn 2005, daeth gwaith FENTO i ben a throsglwyddwyd cyfrifoldeb am DPP i'r sector AB i Lifelong Learning UK (LLUK), Cyngor Sgiliau'r sector annibynnol ar gyfer cyflogwyr yn y sector dysgu gydol oes. Roedd yn gyfrifol am ddatblygiad proffesiynol pob staff oedd yn gweithio ym maes dysgu a datblygu cymunedol, AB, llyfrgelloedd addysg uwch, archifau a gwasanaethau gwybodaeth a dysgu seiliedig ar waith ledled y DU.\nBu LLUK yn gyfrifol am y tasgau penodol canlynol:\ncynyddu'r galw ar gyfer buddsoddi mewn sgiliau\ncryfhau llais cyflogwyr\ndarparu gwybodaeth o'r farchnad lafur i yrru gweithgareddau datblygu'r gweithlu\ndatblygu datrysiadau i ddiwallu anghenion cyflogwyr\na hwyluso rhannu ymarfer da o ran perfformiad a rheoli ansawdd\nArweiniodd LLUK ddatblygiad y Safonau Proffesiynol Trosfwaol Newydd ar gyfer Athrawon, Tiwtoriaid a Hyfforddwyr yn y Sector Dysgu Gydol Oes (2007). Dilynwyd hyn yn 2008 gan gyngor a gyflwynwyd i Lywodraeth Cynulliad Cymru ar y camau nesaf fyddai eu hangen i aildrefnu'r fframwaith cymwysterau ar gyfer y gweithlu athro AB/hyfforddwr/tiwtor/aseswr yng Nghymru ac i arwain datblygiad fframwaith cymwysterau athrawon cydlynol.\nMae'r Rheoliadau Statudol 2002 sydd mewn grym yng Nghymru ond yn cwmpasu tiwtoriaid AB ac yn gofyn am gwblhau TAR/PCET o fewn dwy flynedd ar ôl penodiad. Nid oedd fframweithiau cymwysterau ar gyfer darparwyr dysgu seiliedig ar waith a dysgu cymunedol i oedolion yn bodoli.\nFfurfiwyd y Fframwaith Cymwysterau Athrawon Cymru arfaethedig i ddiwallu anghenion: hyfforddiant cychwynnol athrawon; hyfforddiant athrawon arbenigol; tiwtoriaid sgiliau sylfaenol/hanfodol; tiwtoriaid cyfrwng Cymraeg/dwyieithog; addysg ar gyfer datblygu cynaliadwy a dinasyddiaeth fyd-eang; technoleg dysgu gwybodaeth; ac opsiynau DPP eraill ar gyfer y gweithlu. Yn anffodus, nid oes y fath fframwaith wedi ei ddatblygu hyd yma.\nYn Ebrill 2015, bu cofrestru athrawon AB â Chyngor y Gweithlu Addysg yn drobwynt yng Nghymru. Mae'r datblygiad hwn yn cynrychioli cam pwysig tuag at ffurfio datblygiad proffesiynol ar gyfer y gweithlu addysg cyfan yng Nghymru.\nTra bod safonau FENTO a LLUK wedi cynnig egwyddorion eang ar gyfer datblygiad ac ymarfer addysgu a dysgu, ni chafwyd llawer o reoleiddio o ran sut y dylid hyfforddi neu ddatblygu athrawon/hyfforddwyr/tiwtoriaid/aseswyr.\nMae'r "Fargen Newydd" ar gyfer y gweithlu addysg yn cynnig cyfle real ar gyfer creu system gydlynol o ddatblygu proffesiynol ar gyfer pob ymarferwr; athrawon (mewn ysgolion a cholegau), hyfforddwyr ac aseswyr, staff cymorth dysgu a rheolwyr. Dylai hyn wella'r broses o leoli a throsglwyddo staff ar draws pob sector.\nMae gan Gymru'r cyfle i ddatblygu gweledigaeth newydd ar gyfer gweithlu addysg newydd cyn ac ar ôl 16. Mae angen mapio gofalus o'r gweithlu cymhleth ac amrywiol a manteisio ar gyfleoedd gwella i feysydd arweinyddiaeth a rheoli. Gwobr hyn oll fydd system gydlynol o ddatblygiad proffesiynol sy'n cwmpasu pob agwedd o addysgu, dysgu a rheoli buddiannau enfawr i bobl ac economi Cymru. Nid oes yr un ffactor yn cael mwy o effaith ar berfformiad, effeithlonrwydd ac effeithiolrwydd sefydliadau addysg a hyfforddi nag arbenigedd staff. Mae'n wir, fel y mae wedi bod ers y 1960au, mai'r cyfraniad mwyaf y gellir ei wneud i wella ansawdd a chodi safonau yw trwy ddatblygiad proffesiynol y gweithlu.\nDechreuodd Gavin Thomas MBE ei yrfa'n addysgu mewn sefydliadau addysg bellach ac uwch ac ysgolion uwchradd yng Nghymru a Lloegr. Am 20 mlynedd, roedd yn AEM ac am 10 mlynedd yn uwch AEM ar gyfer addysg a hyfforddiant ôl-16 yng Nghymru. Mae Gavin ar hyn o bryd yn ymgynghorydd rhan-amser mewn addysg a hyfforddiant gyda Cholegau Cymru a sefydliadau eraill, a gwobrwywyd MBE iddo yn 2012 am wasanaethau i addysg a hyfforddiant yng Nghymru.


Artes Mundi - N.S.Harsha\nDate posted: November 16, 2010 Dychwelyd i arddangosfeydd\nArtist o’r India yw N. S. Harsha, ac mae ei waith yn datgelu sylwadaeth wleidyddol o fewn fframwaith paentiadau mân-ddarluniol Indiaidd, y traddodiad naratif Indiaidd modern a chelf boblogaidd.\nMae’r ffigurau yn ei fyd cywrain, cyfrwys a chwareus bron yn ddieithriad yn canolbwyntio ar ddigwyddiad, ac mae’r ffigurau hynny wedi’u hanimeiddio gan chwilfrydedd y naill i’r llall, wrth iddynt dynnu sylw at rywbeth sy’n hynod, yn anghydweddol neu’n rhyfedd mewn ffordd ddigri. I’r gwyliwr, yng ngraddfa’r darluniadau ac ym manylder trawiadol cryno iawn y portreadau bychain y mae’r ffraethineb.\nMae Harsha yn creu paentiadau, gosodiadau mawr a phrosiectau yn y gymuned. Yn ei waith diweddar, Cosmic Orphans (2006), gosodiad penodol ar gyfer safle teml Sri Krishnan a grewyd ar gyfer Biennale Singapore, gorchuddiodd Harsha y nenfwd cyfan uwchben y sanctwm mewnol a’r llawr o amgylch twr y teml gyda muriau o ffigyrau’n cysgu. Wedi ei baentio yn syth ar y llawr gan ddefnyddio lliwiau fflat, mae’r ffigyrau yn ymddangos mewn llefydd nad ydynt yn cael eu cysylltu â phaentio traddodiadol – eu dadleoliad yn hybu’r gynulleidfa i ystyried ble sy’n ardaloedd rhwystredig o ran ble cant sefyll yn y deml.\nGaned ym 1969, mae Harsha yn byw ac yn gweithio yn Mysore, India. Astudiodd paentio yng nghyfadran y Celfyddydau Gain, Baroda (1995). Ers hyn mae wedi cymryd rhan mewn amrywiaeth o brosiectau cydweithiol ac arddangosfeydd rhyngwladol gan gynnwys Biennale Singapore 2006; ail Triennial Celf Asia yn Fukoka 2002 a Triennial Celf Gyfoes Asia-Pacific, Awstralia 1999.


Cymwysterau Cymru / Delio â straen arholiadau\nHafan > Gwybodaeth ddefnyddiol > I'r wasg > Blogiau ac erthyglau > Delio â straen arholiadau\nDelio â straen arholiadau\nGan fod yr arholiadau yn eu hanterth bellach, mae MIND Cymru wedi rhoi gyngor yn y blog hwn i ddisgyblion ar sut i ddelio â'r pwysau y gallant ei wynebu.\nSara Moseley, Cyfarwyddwr Mind Cymru\nMae arholiadau yn anodd i ni i gyd, a gall ymdopi â straen arholiadau gael effaith ar ein hiechyd meddwl. Fodd bynnag, does dim angen i chi deimlo eich bod ar eich pen eich hun. Mae'n bwysig cofio bod llawer o bethau y gallwch eu gwneud i leihau pwysau arholiadau, a bod pethau gwahanol yn gweithio i bobl wahanol. Dyma rai awgrymiadau defnyddiol:\nByddwch yn drefnus. Cymerwch ychydig o amser i greu amserlen i sicrhau eich bod yn adolygu mewn darnau bach hwylus. Bydd hyn yn eich helpu i ganolbwyntio a bydd yn sicrhau eich bod yn cymryd seibiau byr. Yr ymenyddiau mwyaf cynhyrchiol yw'r rhai sy'n gorffwys yn iawn hefyd. Rhowch gyfle i chi'ch hun i anadlu a chyfle i'ch meddwl brosesu popeth rydych newydd ei ddysgu. Yn anterth straen yr arholiadau, gall fod yn hawdd anghofio amdanoch chi a'r hyn sy'n eich gwneud yn hapus. Rydych yn haeddu amser i ffwrdd. Gosodwch nodau a rhowch amser i chi'ch hun i gwrdd â ffrind am goffi neu drip i'r sinema.\nByddwch yn heini. Gall bod yn yr awyr agored a bod yn egnïol yn gorfforol gael effaith gadarnhaol ar iechyd meddwl a llesiant pawb. Nid yw'n gyfrinach bod ymarfer corff aerobig rheolaidd yn codi eich hwyliau a bydd yn eich helpu i deimlo'n barod i gyflawni eich nodau.\nByddwch yn iach. Mae angen bwyd ar ein hymenyddiau i dyfu a datblygu. Gall colli prydau neu fwyta'r pethau anghywir arwain at ddryswch a diffyg eglurder. Ystyriwch eich deiet. Ceisiwch osgoi bwydydd sy'n gwneud i'ch lefel siwgr gwaed godi a gostwng yn gyflym, fel losin, bisgedi, diodydd sy'n cynnwys llawer o siwgr, ac alcohol. Bydd y rhain yn gwneud i chi deimlo'n flinedig, yn bigog ac yn isel. Yn lle'r rhain dewiswch fwydydd sy'n rhyddhau egni yn araf fel pasta, bara a reis. Yfwch ddigon. Gall peidio ag yfed digon o hylif gael effaith fawr ar eich gallu i ganolbwyntio a meddwl yn glir.\nSiaradwch. Peidiwch â digalonni os bydd eich ffrindiau'n dweud eu bod yn gwneud oriau o adolygu diddiwedd. Does neb yn gallu cadw i fynd 24/7. Os byddwch yn teimlo'n bryderus, siaradwch â rhywun rydych yn ymddiried ynddo. Gofynnwch am help a chynlluniwch a threfnwch eich amser. Nhw sy'n eich adnabod orau a gallant gynnig atebion ymarferol i'ch helpu i ymlacio.\nCofiwch orffwys. Yn fwy na dim, byddwch yn garedig wrthych chi'ch hun. Nid peiriannau ydym. Mae'n rhaid i weithio'n galed fynd law yn llaw ag adegau i ymlacio a dadflino. Ewch i'r gwely yn gynnar, gwrandewch ar gerddoriaeth, darllenwch lyfr a cheisiwch gael noson dda o gwsg. Cofiwch fod eich gorau yn ddigon da!\nOs oes angen cymorth neu gyngor pellach arnoch neu rywun i wrando arnoch, mae croeso i chi gysylltu â Llinell Wybodaeth Mind ar 0300 123 3393. Rydym yma i chi.


BlogMenai.com: Y rhagolygon ar gyfer dydd Iau\nDwi'n meddwl dy fod yn iawn ond paid diystyru cymaint yn haws yw hi mewn ffordd i'r ochr na.\nDydy'r diffyg cysondeb dadl ddim yn broblem yn eu hachos hwy achos mae 'mond angen gwneud dadl dros wneud dim byd sydd raid iddyn nhw. Rachel Banner yw'r mwyaf deallus o bell ffordd ond mae'r gwahanol negeseuon negatif yn gallu bod yr un mor cryf gan fod pleidlais yr ochr na i raddau helaeth yn bleidlais 'anti-politics'. Apel a chryfder y bleidlais anti-politics yw ei fod mor wrthgyferbyniol ac wrth-ddeallus ... mae bod yn 'ddeallus' yn golygu bod yn wleidyddol.\nPol ITV/yougov allan yn fuan iawn... ;-)\nFaint o'r gloch, a lle??\nEironi'r refferendwm hwn ydi bod yr ochr IE wedi ennill y dadleuon deallusol o gryn bellter, ond does dim sicrwydd o gwbl y bydd y bleidlais yr wythnos nesaf yn adlewyrchu hynny yn anffodus.Dwi dal yn ofni y bydd yna bleidlais NA sylweddol ddydd Iau a hynny am ddau brif reswm. Yn y lle cyntaf, dyma gyfle cyntaf pleidleiswyr i fynegi barn am y llanast economaidd presennol ers yr etholiad cyffredinol, ac mae'r teimladau gwrth-wleidyddol cyffredinol yn gryfach rwan nag yr oeddan nhw bryd hynny hyd yn oed. Mae'r teimlad negydddol hwn yn ei dro yn porthi teimlad negyddol pellach, h.y y syniad lled-gyffredin bod y refferendwm hwn yn gyfle i bobl fynegi barn am berfformiad y Cynulliad ers 1999. Mae hwn yn ganfyddiad peryglus iawn i'r ochr IA yn fy marn i. Er gwaetha'r mesurau cadarnhaol a basiwyd, yn yr hinsawdd sydd ohoni, yr hyn y mae pobl yn dueddol o hoelio'u sylw arno yn anffodus ydi'r sylw cyson am fethiannau economaidd ac addysgol. O ystyried yr uchod, mae mhres i ar ganlyniad llawer agosach nag y mae sawl un yn tybio.\nDim syniad pa bryd caiff y canlyniadau eu cyhoeddi, ond mi lenwais holiadur YouGov ar y pwnc dydd Mawrth\nlenwis i holiadur neithiwr - felly beryg na fydd dim byd am ddiwrnod neu ddau...\nITV yn recordio dros y penwythnos ac yn darlledu nos lun. Siawns na fydd y data yn dechrau dod i'r fei erbyn nos Sul...\nYPDET... Wel, wel. Aled GJ mi gei di stopio poeni rwan....\nPol ITV/YouGov allan yn fuan (erbyn dydd Llun fyswn i'n meddwl) - rwy'n gwybod am mod i wedi cymryd rhan ynddo fo ddoe!


HafanCyrsiauCyrsiau ByrCyflwyniad i Ddylunio Gwefannau\nMae’r modiwl hwn yn rhoi cyflwyniad i ddylunio gwefannau. Bydd dysgwyr yn dod i wybod am yr arferion gorau ynghylch sut i greu gwefan, dewis parth, ystyriaethau yn ymwneud â lletya, dylunio safle, brandio ac optimeiddio peiriannau chwilio.\nCreu prosiect dylunio eich gwefan eich hun, yn seiliedig ar sefydliad neu fusnes o’ch dewis.\nRhoddir cefnogaeth yn ogystal â chyfleoedd i drafod gyda chydfyfyrwyr trwy drafodaeth dan arweiniad ar y fforymau ar-lein.\nBydd dysgwyr yn deall cysyniadau allweddol dylunio gwefan gan gynnwys cofrestru parth, cynnal a meddalwedd ac ystyriaethau ynghylch optimeiddio peiriannau chwilio (SEO). Ymdrinnir â chysyniadau allweddol adeiladu gwefannau gan gynnwys templedi ac e-fasnach. Bydd dysgwyr yn gadael gyda thempled byr dylunio gwe cymhwysol, cymhwysol.\nCyflwyniad i Ddylunio Gwe\nParthoedd Lletya a Meddalwedd\nOffer ac Adnoddau Am Ddim\n(Cwrs Byr) Cyfwyniad i Ffotograffiaeth a Photoshop


Hafan > Amdanom ni > Cabinet a Gweinidogion > Datganiadau'r Cabinet > Llafar - Gorchymyn Cymhwysedd Deddfwriaethol ar Ddiwylliant a meysydd eraill Llafar - Gorchymyn Cymhwysedd Deddfwriaethol ar Ddiwylliant a meysydd eraill\nYr wyf yn falch o gyflwyno’r Gorchymyn cymhwysedd deddfwriaethol arfaethedig ar ddiwylliant gerbron y Cynulliad Cenedlaethol heddiw. Dyma garreg filltir bwysig arall wrth i’r Cynulliad Cenedlaethol fabwysiadu cymhwysedd yn ei feysydd cyfrifoldeb datganoledig. Yr wyf yn siŵr y byddwch yn cytuno ei bod yn briodol i’r Cynulliad Cenedlaethol gael y pŵer i ddeddfu ym maes diwylliant. Heddiw yw’r cyfle cyntaf inni drafod y Gorchymyn, ond yr wyf yn edrych ymlaen at weithio gyda’r Aelodau ac eraill dros y misoedd nesaf i graffu ar y Gorchymyn. <?xml:namespace prefix = o ns = "urn:schemas-microsoft-com:office:office" /> Nid moeth yw diwylliant—mae’n rhan hollbwysig o’n bywydau bob dydd. Mae diwylliant Cymru wedi bod yn greiddiol o ran creu ein hunaniaeth genedlaethol, ac mae’n parhau i wneud hynny. Dyma un o’r ffyrdd pwysicaf o ddenu’r rhai sydd am weithio yng Nghymru, a’r rhai sydd am ymweld â hi a buddsoddi ynddi. Mae celfyddydau a diwydiannau creadigol Cymru yn rhan bwysig o economi’r wlad, ac maent yn cyfrannu at ffyniant Cymru. Mae twristiaeth ddiwylliannol, y dreftadaeth adeiledig a digwyddiadau diwylliannol blaenllaw yn creu incwm i Gymru. Yn lleol, mae diwylliant yn elfen bwysig o adfywio cymunedol. Caiff gweithgareddau diwylliannol eu cydnabod yn gyffredinol fel elfen hanfodol ar gyfer datblygu a chynnal ysbryd cymunedol. Mae gweithgareddau chwaraeon a hamdden yn elfen hanfodol o’n hiechyd a’n lles. Mae diwylliant yn rhan annatod o addysg a datblygiad plant a phobl ifanc, ac yn sylfaenol i unigolion sydd â’r gallu a’r awydd i ddysgu sgiliau newydd. Mae gweithgareddau diwylliannol yn dod â phleser i fywydau pob un ohonom yn ddiwahân. Nod Llywodraeth Cynulliad Cymru yw annog rhagor o bobl i gymryd rhan yn yr ystod lawn o wasanaethau a gweithgareddau sy’n ymwneud â’r celfyddydau, diwylliant, chwaraeon a hamdden. Ni ddylai incwm isel, cefndir na lle mae pobl yn byw fod yn rhwystr i fynediad neu gyfranogiad. Yr ydym yn cydnabod yn llawn y rôl allweddol y mae awdurdodau lleol Cymru’n ei chwarae o ran darparu gwasanaethau a gweithgareddau diwylliannol i’w cymunedau lleol. Mae awdurdodau lleol eisoes yn darparu ystod eang o wasanaethau a gweithgareddau diwylliannol i’w dinasyddion ac yr wyf yn ymwybodol o’r gwaith da y maent yn ei wneud. Yn y cyd-destun hwn, nodwyd yn ‘Cymru’n Un’ bod cryfhau a chefnogi rôl awdurdodau lleol o ran datblygu a darparu gwasanaethau a gweithgareddau diwylliannol a’r cyfryngau yng Nghymru yn faes allweddol. Ein nod yw adeiladu ar y rhagoriaeth sydd eisoes yn bodoli. Yr ydym wedi bod yn gweithio gydag awdurdodau lleol a Chymdeithas Llywodraeth Leol Cymru i ddatblygu ymrwymiad ‘Cymru’n Un’. Er bod gan awdurdodau lleol bwerau estynedig i ddarparu gwasanaethau a gweithgareddau diwylliannol, pwerau caniataol yw’r rhan fwyaf o’r rhain, gan nad ydynt yn rhoi dyletswydd absoliwt ar awdurdodau lleol i ddarparu mwyafrif y gwasanaethau a gweithgareddau o’r fath. Fodd bynnag, mae rhai eithriadau. Mae’r meysydd allweddol yn cynnwys darpariaethau deddfwriaethol parthed llyfrgelloedd, gwasanaethau archif, rhandiroedd a rhoi hawliau mynediad i olion, henebion, adeiladau hanesyddol ac yn y blaen sydd o dan reolaeth awdurdodau lleol. Nod ganolog yr ymrwymiad yn ‘Cymru’n Un’ yw gwella’r ddarpariaeth o brofiadau diwylliannol o safon uchel ledled Cymru gyfan. Mae angen y Gorchymyn arfaethedig er mwyn darparu cymhwysedd i alluogi Llywodraeth Cynulliad Cymru i roi ymrwymiad ‘Cymru’n Un’ ar waith a chyflawni’r amcanion polisi yn y maes hwn. Mae’r Gorchymyn arfaethedig yn ymwneud â swyddogaethau awdurdodau lleol yn unig. Ceir cysylltiad penodol rhyngddo a thair darpariaeth ddiwylliannol awdurdodau lleol: cefnogi, gwella a hyrwyddo. Cafodd y Gorchymyn arfaethedig ei ddrafftio fel hyn i sicrhau y bydd y cymhwysedd yn gwireddu nod polisi ‘Cymru’n Un’, er enghraifft drwy swyddogaethau awdurdodau lleol fel cynllunio, ymgynghori, cydweithio, cydweithredu, neu gymorth ariannol neu gymorth arall. Ar ben hynny, er mwyn sicrhau bod yr ystod lawn o weithgareddau a gwasanaethau diwylliannol amrywiol a ddarperir gan awdurdodau lleol yng Nghymru o fewn cwmpas y pŵer, mae’r cymhwysedd arfaethedig yn ymestyn i dri maes yn rhan 1 Atodlen 5 Deddf Llywodraeth Cymru 2006: maes 3, diwylliant; maes 2, henebion ac adeiladau hanesyddol; a maes 16, chwaraeon a hamdden. Nodir manylion cwmpas y Gorchymyn arfaethedig yn y memorandwm esboniadol i’r rhai sydd am fwrw golwg fanylach arnynt. Cafodd y memorandwm esboniadol ei osod ochr yn ochr â’r Gorchymyn arfaethedig ddoe. Mae’n bwysig nodi bod tri eithriad i’r cymhwysedd arfaethedig. Nid yw adran 2(3) y Gorchymyn arfaethedig yn ymestyn i ddileu’r ddyletswydd ar awdurdodau lleol i ddarparu gwasanaeth llyfrgell cynhwysfawr ac effeithlon; nid yw adran 2(3) ychwaith yn ymestyn i’r trefniadau gan awdurdodau lleol ar gyfer cadw, rheoli a gofalu am gofnodion yr awdurdod lleol; nid yw adran 2(2) yn ymestyn i ddileu unrhyw hawl gyhoeddus i fynediad i unrhyw olion hanesyddol, henebion, adeiladau, safleoedd neu ddrylliadau dan reolaeth awdurdodau lleol. Mae’r agweddau hyn ar wasanaeth yr awdurdod lleol perthnasol y tu hwnt i gwmpas y cymhwysedd arfaethedig. Mae’r Gorchymyn arfaethedig yn gam pwysig i hyrwyddo diwylliant Cymru a phroses gyfansoddiadol ehangach i’r Cynulliad hwn. Yr wyf yn gobeithio y bydd pob plaid yn y Cynulliad yn ei groesawu. Yr wyf yn edrych ymlaen at weithio gyda’r Aelodau ac eraill sydd â diddordeb yn narpariaeth ddiwylliannol yr awdurdodau lleol i graffu ar y Gorchymyn cymhwysedd deddfwriaethol arfaethedig er mwyn trosglwyddo’r pŵer i ddeddfu yn y maes hwn o San Steffan i Gymru. Lawrlwytho Dogfen


Y manteision o angori yng Nghymru. | Busnes Cymru\nY manteision o angori yng Nghymru.\nMae grŵp Admiral yn gwmni yswiriant anferth sydd ar restr 100 cwmni’r FTSE. Mae pencadlys y cwmni yng Nghaerdydd, ac mae holl weithrediadau Prydeinig y cwmni – gwerth dros £4biliwn – wedi’u lleoli yng Nghymru. Tyfodd Admiral o gael 60 aelod o staff i 9,000 dros yr 24 mlynedd ddiwethaf, gan lwyddo i lenwi llawer o’r swyddi hynny drwy recriwtio’n lleol. Enillodd y cwmni nifer o wobrau, er enghraifft yn 2017 daeth yn ail ar restr y Sunday Times o’r 100 cwmni gorau i weithio iddynt, ond beth oedd y rheswm am ymsefydlu ym mhrifddinas Cymru yn y lle cyntaf?\nYn ôl Ceri Assiratti, Cyfarwyddwr Adnoddau Dynol Admiral, roedd tua 5 lleoliad gwahanol yn cael eu hystyried pan oedd Admiral yn ymsefydlu, ond dywedodd bod “Caerdydd wedi dwyn ein calonnau”. Eglurodd bod yr amgylchedd a’r talent sydd ar gael yng Nghaerdydd, ar ben y cymorth ariannol oedd ar gael, yn becyn rhy dda i’w wrthod.\n“Roedd Caerdydd gam ar y blaen” dywedodd Ceri, sy’n gweld dim rheswm dros leoli Admiral yn unman arall. “Weithiau dydy pobl ddim yn sylweddoli bod Cymru’n lle da nes cyrraedd yma” meddai,\n“a gan bod Caerdydd ond dwy awr o Lundain, rydyn ni’n medru manteisio ar fod mor agos i ganolfan ariannol y DU, heb y costau ychwanegol”.\nMae Admiral wedi manteisio ar y talent lleol sydd ar gael. Mae 20% o staff llinell flaen Admiral yn raddedigion o’r Prifysgolion lleol; Prifysgol Caerdydd, Prifysgol Metropolitan Caerdydd, Prifysgol De Cymru a Phrifysgol Abertawe (a rhai ohonynt wedi helpu i deilwra cyrsiau proffesiynol i ddiwallu anghenion Admiral dros 20 mlynedd y cwmni yng Nghymru).\nMae gan Admiral gynlluniau mawr at y dyfodol, fel y gwelir wrth iddynt symud yn 2015 i adeilad newydd pwrpasol, 220,000 troedfedd sgwâr yng nghanol ardal fusnes Caerdydd, swyddfa o’r radd flaenaf ar gyfer dros 2,000 o’r gweithwyr.\nYn ogystal â’r swyddfa newydd yng Nghaerdydd, mae gan\nAdmiral swyddfeydd hefyd yn Abertawe a Chasnewydd, sy’n berffaith o ran teithio am eu bod i gyd ar goridor yr M4. Yn 2014, recriwtiwyd ychydig dros 800 o staff yn lleol ac mae ganddynt gynlluniau sylweddol i recriwtio’r nifer hwnnw yn 2015. Maent yn cyflogi tua 6,000 yng Nghymru a thua 3,000 arall mewn swyddfeydd ar draws y byd.


Ffrindiau Iaw | Urdd Gobaith Cymru\nCROESO i IAW ar y wê!\nRydych wedi tanysgrifio i IAW am y flwyddyn ac o dan drefn newydd 2019-20 mae deunydd yr ail fis o bob dau yn ddigidol.\nFelly am fisoedd Hydref, Rhagfyr, Chwefror, Ebrill a Mehefin bydd y deunydd yn ymddangos ar y tudalennau yma, i chi unai ei defnyddio ar gyfrifiadur yn y dosbarth neu eu printio allan fel gweithlenni.\nFel yr aiff y flwyddyn yn ei blaen, rydym yn gobeithio cyflwyno nifer cynyddol o ddeunydd ac ôl rifynnau hefyd.\nRydym yn awyddus i glywed eich barn am y newidiadau hyn... Anfonwch aton ni – iaw@urdd.org\nMae ysgrifennu a darllen llythyron yn fordd wych o ymarfer dy Gymraeg! Danfon dy neges arlein trwy lenwi'r blwch isod, ac mi nawn ni roi gymaint a phosib ohonyn nhw yn y cylchgrawn bob mis.\nOs hoffech fwy o wybodaeth am Iaw cysylltwch â Golygydd Cylchgronau'r Urdd, Sioned Roberts - sionedeleri@urdd.org\n5 rhifyn wedi argraffu, 5 rhifyn digidol a llwyth o ddeunydd ychwanegol arlein.